"Akvapur" iz Kosjerića počeo proizvodnju bioloških prečistača otpadnih voda - Sjajne Vesti\nSJAJNE VESTI IZ KOSJERIĆA!\nFirma „Akvapur“ (Aquapur) iz Kosjerića pustila je u rad novu liniju za proizvodnju bioloških prečistača otpadnih voda kontejnerskog tipa, jedinu u ovom delu Evrope.\nOva perspektivna firma „Akvapur“ iz Kosjerića je dobitnik prošlogodišnje opštinske nagrade i trenutno zapošljava 25 radnika sa tendencijom upošljavanja novih u cilju razvoja preduzeća.\nPočetkom juna ove godine potpisan je ugovor vredan milion evra, između ove firme iz Kosjerića i kineske kompanije „China roud and Bridge Corporation“, pa će ovi prečistači biti isporučeni na gradilišta autoputa u Crnoj Gori, gde radove izvodi ova renomirana kineska kompanija.\nPuštanjem u rad nove proizvodne linije bioloških prečistača, Srbija će biti oslobođena potrebe njihovog uvoza. Prečistači otpadnih voda (POV) su namenjeni za mehaničko i biološko-aerobno prečišćavanje kućnih otpadnih voda od 3 do 300 ES (ekvivalent stanovnika) iz porodičnih kuća, manjih grupa kuća, pansiona, hotela, rekreacionih prostora, svuda gde ne postoji kanalizacioni sistem sa centralnim POV.\nPrečistači su izrađeni kao kompaktni, jednoprostorni uređaji, sa jednostavnom unutrašnjom instalacijom i dimenzijama koje omogućavaju veoma stabilan rad, sa velikim efektom čišćenja (čak do 98%) i pri značajnijem trenutnom preopterećenju. Prečišćena voda se može upotrebljavati za zalivanje i ispuštati u recipijente.\n– samonosećeg plastičnog cilindričnog ili četvrtastog rezervoara (kontejnera) podeljenog na tri pojedinačne zone prečišćavanja\n– hidrauličnog sistema za recirkulaciju mulja (mamut pumpa)\n– aeracijskog sistema sa razvodom vazduha i ugrađenim kompresorom\nPo principu čišćenja, voda se uvodi u primarnu komoru-taložnik za odvajanje grubih nečistoća, taloženje i stabilizaciju mulja sistemom elemenata za aeraciju. Predčišćena voda se usmerava preko filtera za skupljanje grubih nečistoća u komoru biološkog čišćenja (aktivaciona zona). U aktivaciji su na dnu smešteni aeratori koji mešaju i aerišu vodu i time obezbeđuju efikasno iskorišćenje vazduha za biološko čišćenje vode. Aktivirana smeša prelazi u sekundarni taložnik, gde dolazi do odvajanja i taloženja biološkog mulja od prečišćene vode, koja preko prelivne ivice ističe u odliv. Nataloženi mulj se automatski-hidrauličkim potiskom (mamutkom) vraća u aktivaciju gde se ponovo aeriše i stabilizuje. Suvišni mulj iz aktivacije se mamut pumpom prebacuje u primarnu komoru-taložnik.\nPrečistač se može ugraditi i u neposrednoj blizini objekta. U prethodno pripremljen građevinski iskop prema dimenzijama POV potrebno je izbetonirati dno (osnovnu ploču) na koju se postavlja kompaktni prečistač. Po završenom priključenju na dovodnu i odvodnu kanalizaciju, kao i elektro priključenja kompresora, potrebno je u POV nalivati vodu i istovremeno obasipati sa peskom i rastresitom zemljom. Ukoliko na mestu ugradnje postoje podzemne vode, potrebno je obetonirati POV do gornjeg nivoa podzemnih voda.\ntop vesti, sjajne vesti, akvapur, kosjeric, otpadne vode, bioloski precistaci, kopolimer polipropilen pp\n„Akvapur“ iz Kosjerića počeo proizvodnju bioloških prečistača otpadnih voda postavio Milivoje Rosandić 11.08.2015


ISPOVEST DEVOJKE (22) IZ GORNJEG MILANOVCA: Poslala sam dečku sliku na kojoj masturbiram! Od tada se potpuno promenio!\nDevojke možda ne pričaju o masturbiranju toliko otvoreno kao muškarci, ali to ne znači da s vremena na vreme ne vole da protrljaju intimnu regiju. Ovo je ispovest devojke koja je odlučila da dečku pošalje sliku u akciji, iako je on tradicionalista i ne gleda blagonaklono na žensko samozadvoljavanje.\nNakon što sam dečku pokazala kako mastrurbiram, on se promenio - postao je mnogo seksualniji, senzualniji i aktivniji tokom seska. Nije lako pokazivati tako intimnu stvar drugome, ali zauzvrat dobijate seks kakav ne pamtite.\nI zato, nije mi bitno da li dobro zarađuje ili ne - živimo od prosečne zarade, volimo se, imamo sjajan seks i što je najvažnije i najbitnije pre svega toga - razumemo se i podržavamo.


Vučić o protestu: Ne podležem pritiscima sa ulice - Sputnjik Srbija\n21:17 15.12.2018 Preuzmite kraći link\nPredsednik Srbije Aleksandar Vučić poručio je večeras da neće da ispunjava zahteve onih za koje smatra da su bili katastrofalni za Srbiju i koji su pokrali zemlju, ali da narod poštuje.\nVučić je, gostujući na TV Prva, rekao da neće da podlegne pritiscima koji dolaze sa ulice, ali da je uvek spreman da ide na izbore, što je, kako kaže, najdemokratičnija forma.\nNa pitanje da pojasni izjavu da „neće da ispuni zahteve“ onih koji protestuju i da ih je pet miliona, Vučić je rekao da se izvinjava ako je to zvučalo kao arogancija, ali da je poruka bila jasna — da su izbori, a ne ulica, jedino mesto gde se o politici odlučuje. Na pitanje kako komentariše to što deo opozicije govori da je sve to na Kosovu, stvaranje te atmosfere, dogovor njega i Tačija, on kaže da Jeremić i drugi to govore zato što polaze od sebe i misle da su svi ljudi isti.\n„Rekao je (Jeremić) da me neće primiti Merkelova, pa me primila za tri dana, da me neće primiti Putin, pa me primio i on, da sam sa Haradinajem dogovorio takse, a Haradinaja nisam nikad video u životu, da će biti izbori 4. novembra, pa gde su izbori?“, kaže Vučić.\nOn dodaje da tako može da govori ne samo nemoralan čovek, već čovek koji mrzi svoj narod.\n„Zašto to govori taj čovek i neki drugi? Zato što polaze od sebe, misle da su svi ljudi takvi“, rekao je on.\nNaveo je da su oni zaslužni za presudu Međunarodnog suda pravde o Kosovu, na osnovu koje, između ostalog, Amerikanci danas kažu da podržavaju vojsku Kosova.\n„Amerikanci kažu da je Kosovo nezavisno od 2008, a i Međunarodni sud pravde je presudio da ta nezavisnost nije stečena ilegalnim putem i na osnovu toga podržavaju formiranje vojske Kosova. Na osnovu i onoga za šta su zaslužni Jeremić, Đilas, Stefanović“, dodao je on.\n„Voleli me ili ne, nadam se da ljudi to vide“, dodao je.\nRekao je da nikog nije nazivao divljakom već da su pojedini upućivali divljačke uvrede što je, kako kaže, istina — „kada jednoj dami kažete da je lažljiva fuksa“.\nOn je ponovio da izveštaji nadležnih organa pokazuju da je bilo manje ljudi na protestu nego što opozicija kaže, ali da njemu nije važno koliko ih je bilo, jer je za njega velika cifra i 3.000 ljudi, već je problem u tome što oni koji protestuju protiv njega nemaju ideju.\n„Ne mogu svi da vas vole, imate interesne grupe, one koji su pali sa vlasti, one koji imaju novac i žele na vlast… Ali, ja uvek razmišljam da postoji deo ljudi nezadovoljnih promenama i reformama, koji žele da stvari izgledaju drugačije. O tome razmišljam i o tome ću da razmišljam, to je moj posao“, rekao je predsednik.\nPonovio je da nije ironično govorio o 3.500 ljudi na protestu, jer brojevi nisu bitni, već o tome da oni neće uraditi ništa, jer nemaju politiku i ideje, preneo je Tanjug.\n„Morate da imate politiku i ideje. Oni nemaju ideju, oni su protiv mene i zato nemaju kapacitet i potencijal — jer nema ideje. Moje je da prepoznam šta ljudima smeta i da to ispravljamo u budućnosti“, rekao je Vučić.


Letovi od Niša do Berlina dva puta nedeljno od 4.septembra\nPočetna/BIZNIS/Letovi od Niša do Berlina dva puta nedeljno od 4.septembra\nSana Life 20. aprila 2016.\tBIZNIS Ostavite komentar\nPRVI let iz Srbije na novoj liniji iz Niša do Berlina niskotarifna avio kompanija RYANAIR najavila je za 4. septembar ove godine.Očekuju se da će ova linija doneti oko 30.000 putnika a letovi se planiraju četvrtko i nedeljom.\nRyanair sa zadovoljstvom otpočinje poslovanje na srpskom tržištu i raduje se što će uticati na razvoj srpskog turizma, saobraćaja i otvaranje novih radnih mesta.\nRyanair će proslaviti objavu nove linije Niš-Berlin puštanjem u prodaju avio karte sa početnom cenom od €24,99 za putovanja od septembra do novembra 2016.godine. Ove niske cene karata će biti dostupne na sajtu www.ryanair.com do srede u ponoć 27. aprila 2016. godine.\nIzvršni Direktor Marketinga i Prodaje za Istočni Mediteran Chiara Ravaraiz Ryanair-a izjavila je:\n“Ryanair se raduje objavljivanju dolaska u Srbiju i otvaranjusvoje 32. destinacije. Takođe se raduje početku letova od septembra 2016. godine sa linijom za Berlin Schonefeld koja će doneti 30.000 putnika na godišnjem nivou. Putnici iz Srbijevećmogu da očekuju poboljšanje usluga Ryanair-a u predstojećim mesecima kao i nove enterijere aviona, nove uniforme ali i više novih linija i to sve kroz program ‘Always Getting Better’ jer Ryanair, pored niskih cena avio karata, svojim putnicima nudi još mnogo više.\nOznakeBerlin Niš Ryanair Srbija\nPrethodni Britansko priznanje : Nišvil na Gardijanovoj listi Top10 jazz festivala\nSledeći Genetičar Stojković otkriva nam koja su pet TOP mesta rezervisana za stogodišnjake


Ferhagen: Evropska budućnost Srbije : Nadlanu.com\nFerhagen: Evropska budućnost Srbije\nHAG, 16. decembar 2009. (FoNet) - Šef holandske diplomatije Maksim Ferhagen izjavio je za lokalne medije, uoči polaska za Beograd,da će predsedniku i Vladi Srbije preneti da je Holandija "uverena da Srbija ima evropsku budućnost", i da je spremna da i finansijksi podržava Srbiju na tom putu.\n"Ponoviću da je od izuzetne važnosti da Srbija sarađuje sa Hagom i nabolji primer te saradnje je i dalje hapšnenje preostalih haških optuženika, uključujući i Mladića. I to nije da zadovolje Holandiju, to je u interesu, pre svega, srpskih građana", rekao je Ferhagen.\nOn je dodao da se raduje što će o odnosima Holandije i Srbije u Beogradu imati priliku da razgovara i sa "običnim ljudima", jer je u planu da se sastane i sa studentima, preduzetnicima i privrednicima, prenosi BBC.\nGovoreći o tome da li je vreme da Srbija podnese kandidaturu za članstvo, Ferhagen je naveo da je "ta odluka na vlastima u Beogradu", ali da bi do toga trebalo doći "korak po korak".\nKao jedan od koraka holadski šef diplomatije pomenuo je ratifikaciju Sporazuma o stabilizaciji i pridruživanju, koji njegova zemlja blokira.\n"Očigledno je da je ostalo još mnogo posla ako Srbija želi da prijava za članstvo bude pozitivno primljena, ne samo od Holandije već i od drugih članica. Podnošenje molbe za članstvo neće ubrzati poces pridruživanja kao takav a brzina tog procesa isključivo zavisi od pitanja ispunjavanja uslova", rekao je Ferhagen.


Navijači Čelsija prodaju svoja mesta na stadionu - SPORTSKI ŽURNAL\nČelsi je u nedelju izgubio od Evertona sa 0:2 i šesti je na tabeli, osam utakmica pre kraja šampionata, sa četiri boda manje od trećeplasiranog Totenhema\nNa prošloj utakmici na Stamford Bridžu protiv Vulverhemptona bilo je praznih mesta na Stamford Bridžu, a isto se očekuje i u duelima sa Vest Hemom i Barnlijem.\nKako je preneo Dejli Mejl, više od 400 vlasnika sezonskih ulaznica sinoć su stavili svoja mesta na prodaju za utakmicu sa Vest Hemom, 8. aprila.\nSkoro 700 navijača prodaje svoja mesta za duel sa Barnlijem 22. aprila. Posle razgovora sa drugim vlasnicima sezonskih karata, Dejli Mejl naveo je da oni neće prodavati svoja mesta, ali da ne planiraju da dođu na stadion.\nNavijači Čelsija nadaju se da će te odluke podstaći upravu kluba da razmisli o ostanku Sarija na klupi.\nNaredna utakmica Čelsija na domaćem terenu je 3. aprila.\nČelsi je u nedelju izgubio od Evertona sa 0:2 i šesti je na tabeli, osam utakmica pre kraja šampionata, sa četiri boda manje od trećeplasiranog Totenhema.\nČelsi se plasirao u četvrtfinale Lige Evrope, gde će igrati protiv Slavije iz Praga.


Rosa pomogla razvoj prve Banke humanog mleka u Srbiji – Udruženje RODITELJ\nby Roditelj 20/12/2010 25/02/2011 018\nPrva Banka humanog mleka u Srbiji i regionu dobila je najsavremeniju medicinsku opremu i dostavno vozilo za prikupljanje mleka zahvaljujući uspešno realizovanoj petomesečnoj kampanji koju je Rosa voda pokrenula sa Institutom za neonatologiju. Kampanja, koja je takođe imala edukativni karakter, rezultirala je time da je udvostručena količina prikupljenog mleka, a broj majki koje su donirale mleko porastao je čak deset puta u odnosu na prethodnu godinu.\nViše od 20.000 ljudi podržalo je ovaj projekat na različite načine, čime je ostvaren jedan od ciljeva – da se podigne svest građana, posebno trudnica i majki, o značaju doniranja humanog mleka.\n“Zahvaljujući partnerstvu sa Rosa vodom, sve veći broj beba dobija najbolju i, za njih, najzdraviju hranu – majčino mleko, a Banka humanog mleka dobila je potrebnu medicinsku opremu, koja nam umnogome olakšava uslove rada. Osim toga, ono što nas dodatno motiviše da nastavimo sa predanim radom jeste činjenica da je naša Banka mleka u oktobru postala članica Evropske asocijacije banaka mleka.\nTo je međunarodno priznanje za sav trud i napor koji svi zajedno ulažemo, kako bi bebe na Institutu dobile najadekvatniju brigu i negu, ali i priznanje za trud svih humanih ljudi koji su kupovinom Rosa vode doprineli da što više beba u Srbiji bude sito“, izjavila je direktorka Instituta za neonatologiju Niveska Božinović-Prekajski.\nBanka humanog mlekadonacijadoniranje majčinog mlekaInstitut za neonatologijuROSA


20 mrtvih na demonstracijama u Jemenu\nAntivladini demonstranti u Taizu prenose ranjenog demonstranta u ambulantu\nOčevici u južnom Jemenu kažu da su pripadnici snaga bezbednosti u gradu Taizu otvorili vatru na opozicione demonstrante, ubivši najmanje 20 ljudi.\nOčevici kažu da su snage lojalne politički uzdrmanom predsedniku Aliju Abduli Salehu danas izvršile prepad na šatorsko naselje demonstranata, u okviru žestokoh mera ugušivanja poziva za Salehov odlazak sa vlasti.\nJuče je u istom gradu ubijeno nekoliko demonstranata kada su snage bezbednosti i naoružani civili otvorili vatru na jedan opozicioni skup.\nU međuvremenu, jedan funkcioner bezbednosti danas je izjavio da je u napadu nedaleko od Zinđibara, trećeg po veličini jemenskog grada, ubijeno četiri, a ranjeno najmanje sedam vojnika. Za sada nije poznato ko je odgovoran za taj napad.\nStanovnici Zanđibara, glavnog grada pokrajine Abjan, izjavili su da su danas jemenski ratni avioni napali islamske ekstremiste. Stotine ekstremista zaposelo je taj grad dok su disidentski generali optužili predsednika Saleha da je pokrajinu Abjan predao "teroristima".\nStanovnici takođe kažu da je juče bilo teških sukoba između vladinih trupa i kako se procenjuje 400 ekstremista koji su okupirali grad. Očevici kažu da su ekstremisti preuzeli kontrolu nad nekoliko banaka i vladinih ustanova.\nAmerički dnevnik Vol strit džornal navodi izjave stanovnika Zanđibara koji kažu da su borci pripadnici lokalnih plemena koja su već godinama van kontrole centralne vlade. Stanovnici kažu da ekstremisti ne pripadaju Al-Kaidi na Arapskom poluostrvu, ali da žele da uspostave fundamentalistički islamski emirat na jugu zemlje.


Prvi filmski festival brkova - Bizlife.rs\nPrvi filmski festival brkova\n13:40 Portland, 07/02/2012\nAmerička država Mejn biće domaćin prvog međunarodnog filmskog festivala brkova, prenosi danas Rojters.\nFestival, koji bi trebalo da se održi 30. marta u Portlandu, predstaviće publici kratke filmove o brkovima ili sa glavnim likovima koji imaju brkove, rekao je predsedavajući produkcijske kompanije „No Umbrella Media“ koja organizuje festival, Nik Kalanan.\nIdeja za filmski festival brkova potekla je od godišnjeg takmičenja za najbolji brk koje se održava kako bi se prikupila sredstva za organizacije koje podržavaju borbu protiv raka ili umetničke grupe. Na ovogodišnjem festivalu očekuju se različite forme brkova, od potkovičastih, do kineskih i onih spojenih sa zulufima.\nDa bi bili primljeni na festival, filmovi moraju biti dugi osam minuta. Tema filma moraju biti brkovi ili glavni lik mora da nosi brkove. Kalanan kaže da su dobili prijave čak iz Norveške. Sav prihod od festivala biće doniran organizaciji za očuvanje filmskog nasleđa „Northeast Historic Film“.


06 јуна, 2017\nCrvena zvezda predstavila tim za prvo mesto\nBEOGRAD, 6. jun (Info centar).- Kuglaši Crvene zvezde okupili su se, po tradiciji, u pres centru SD Crvena zvezda da bi sumirali minulu sezonu i predstavili tim za nove superligaške izazove.\n– Završli smo minulu superligašku trku na trećem mestu i izborili učešće u Kupu NBC federacije u oktobru u Minhenu, gde ćemo sigrno učestvovati i već smo preduzeli korake da rezervišemo smeštaj jer je u to vreme i čuveni “Oktober fest“- istakao je u uvodnoj reči Miroslav Macura predsednik kluba.- Bodovni bolans, devet pobeda, mogao je da bude bolji, možda smo propustili priliku i za drugo mesto. Juniorska ekipa osvojila je četvrtu uzastopnu ekipnu titulu šampiona Srbije, Crvena zvezda je pobedila na turnirima u Apatinu i Banjaluci i bila druga u Skoplju. Bojan Kličarić je bio prvi a Nemanja Balać drugi na turniru u Prijedoru. Kličarić je proglašen za najboljeg juniora SD Cvena zvezda u 2016. jer je prošle godine na Šampionatu sveta u istarskom Novigradu osvojio zlatnu medalju kao član juniorske reprezentacije Srbije a sa Igorom Kovačićem, srebro u tandemima sa novim juniorskim svetskim rekordom od 192 čunja, dok mu je u disciplini pojedinačno – sprint pripala svetska bronza!\nMacura je posebno istakao dobru atmosferu u klubu koja je doprinela i ovim sjajnim rezultatima:\n– Naš moto je da je kolektiv ispred pojedinaca i da samo slogom i dobrim radom možemo do novih trofeja. Sa nama u novoj sezoni neće biti Marko Antić koji prelazi u Novi Sad, gde studira i želimo mu mnogo uspeha i na fakultetu i na sportskom polju. Hvala mu i za sve što je dao Crvenoj zvezdi.\nMarko Antić, koji je pre dve godine proglašen za najboljeg kadeta SD Crvena zvezda, je istakao:\n– Tri sezone koje sam proveo u Crvenoj zvezdi su mi bile i najuspešnije u karijeri i zahvaljujem se svima u klubu na podršci. Ovo je kolektiv prijatelja i sjajnih drugova i siguran sam da ću se, kada završim studije, vratiti u Crvenu zvezdu. Sada sam se, teška srca, odlučio na prelazak jer mi je lakše da treniram u Novom Sadu, nema putovanja što iziskuje dodatno vreme …\nPrvotimac crveno belih Jovan Kerečki, velika mecena kuglaškog sporta, vlasnik firme „Promostar“ iz Subotice, jedan od najiskusnijih u redovima „crveno belih“ je, sa mnogo optimizma i vere u ovaj tim, najavio:\n– Nagoveštene su značajne promene u sastavima nekih superligaških timova, neće biti više neprikosnovenih. Uveren sam da sa ovom mladom i poletnom ekipom i uz pozitivnu atmosferu koja krasi naš klub, možemo i do titule. Našim mladim igračima poruka da su na pragu državnih selekcija, juniorske, pa i seniorske i da dobrim igrama u ekipi kakva je Crvena zvezda, mogu da otvore vrata i reprezentacije.\nMiroslav Macura je uručio i zahvalnice za doprinos rezultatima i u radu kluba u prošloj sezoni: direktoru SD Crvena zvezda Igoru Milojeviću, prijateljima kluba Milenku Škundriću, Jovanu Kerečkom, Pavelu Beški, veteranima Branku Jovanoviću i Momčilu Jovanoviću, svim prvotimcima i brojnim saradnicima kluba.\nU novoj sezoni Crvena zvezda će biti jača za iskusnog Gorana Bukvu (igrao 2006. za „crveno bele“) koji je došao iz kruševačkog Car Lazara i kadetskog reprezentativca ovog kluba Pavla Stojanovića, koji je prešao na studije u Beograd. Na spisku su i prvotimci koji su izneli teret superligaških mečeva u minuloj sezoni Bojan Kličarić, Nemanja Balać, Marko Vujović, Ivan Anđelković, Želislav Jakab, Jovan Kerečki, Ilija Kornjača, Miroslav Macura, Branko Jovanović…\nPlanirano je i tradicionalno učešće na Junaković kupu u Apatinu krajem avgusta koji će biti poslednja proba pred start superligaške trke u septembru.


NARODNA BANKA SRBIJE: Osiguravajuća društva da omoguće odloženo plaćanje premija\nNBS preporučuje da se u što većoj meri izbegavaju odlasci u prostorije finansijskih institucija, i da se koriste dostupni elektronski kanali komunikacije, a kada je reč o plaćanjima - bezgotovinska (instant plaćanja korišćenjem aplikacija za mobilno bankarstvo ili platne kartice).\nKompanija "Dunav osiguranje" donela je odluku da omogući odlaganje plaćanja dospele premije svim klijentima kojima je zbog životne dobi zabranjen izlazak iz njihovih domova.\nPremije čije se plaćanje odloži iz navedenih razloga klijenti će izmiriti po isteku vanrednog stanja bez ikakve dodatne naknade ili kamate.\nKlijenti koji nisu u mogućnosti da izmire svoje dospele obaveze treba da se jave Kompaniji radi evidentiranja zahteva i dogovora o odlaganju plaćanja, navodi se na sajtu "Dunav osiguranja".\nWiener Städtische osiguranje omogućilo produženje putnog osiguranja za osiguranike koji su i dalje u inostranstvu, a to mogu učiniti mejlom.\nTakođe ta osiguravajuća kuća objavila je da klijenti koji su stariji od 65 godina plaćanje premije osiguranja mogu obaviti nakon ukidanja vanrednog stanja i povratka u redovne tokove poslovanja i da usled toga neće trpeti bilo kakve posledice.\nRokovi za prijavu odštetnih zahteva su produženi do normalizacije situacije u celoj zemlji, a prijava šteta putnog osiguranja i osiguranja lica od posledica nesrećnog slučaja može se obaviti i elektronski.\nZahtevi za refundaciju, računi za lekove, medicinska pomagala, ostali troškovi pregleda i lečenja mogu da se dostavljaju mejlom.\nU toj osiguravajućoj kući navode da se pridržavaju svih uputstava i mera Vlade Srbije i nadležnih institucija u novonastalim okolnostima.\nU cilju zaštite zdravlja zaposlenih, klijenata, poslovnih partnera i svih građana, UNIQA osiguranje je zaposlenima obezbedila nesmetan rad od kuće, a klijentima omogućila usluge bez neposrednog kontakta, kroz online servise dostupne 24 časa dnevno i telefonske linije u Kontakt centru.\nPored prijave štete i isplate u najkraćem roku, svi UNIQA online i telefonski servisi omogućavaju klijentima da ostanu kod kuće i da jednostavno koriste internet prodavnicu za kupovinu osiguranja, kao i online aplikaciju za prijavu šteta dostupnu na veb stranici kompanije www.uniqa.rs, navode u toj kompaniji.\nTokom trajanja vanrednog stanja svim klijentima starijim od 65 godina omogućili su odloženo plaćanje premija osiguranja, naknadno, bez obračuna kamate na dospele obaveze i bez uticaja na njihova prava iz ugovora tokom trajanja vanrednog stanja.\nKorisnici UNIQA putnog osiguranja koji se trenutno nalaze u inostranstvu i ne mogu da se vrate u Srbiju, svoju polisu putnog osiguranja mogu produžiti pozivanjem UNIQA Kontakt centra, a radi lakše i brže komunikacije, polisu može produžiti i osoba bliska klijentu koja se nalazi u Srbiji.\nIzvor: Vebsajt RTV, 28.03.2020.


EVO KAKO ĆE EU DA UCENJUJE SRBIJU ZA SANKCIJE RUSIJI: Ponovo vize i gubitak investitora - Naša Borba\nEVO KAKO ĆE EU DA UCENJUJE SRBIJU ZA SANKCIJE RUSIJI: Ponovo vize i gubitak investitora\nNakon dolaska u Brisel, predsednika Srbije, Aleksandra Vučića, dočekala je loša vest – Srbija neće moći da prisustvuje sastancima na kojima se govori o evropskoj bezbednosti. To je samo jedna u nizu posledica sa kojima se suočava zvanični Beograd zbog odbijanja da uvede sankcije Rusiji, a pored ovoga, države EU imaju na raspolaganju i druge mere, koje bi direktno uticale na život građana u našoj zemlji.\nKao jedina država na Zapadnom Balkanu, kandidat za članstvo u EU, a koja nije uvela sankcije Rusiji, Srbija neće moći da prisustvuje sastanku na kom će se govoriti o evropskoj bezbednosnoj politici, na kojoj će prisustvovati druge zemlje u okruženju.\nOvo je samo jedna u nizu posledica koje trpi naša zemlje zbog odbijanja da se uskladi sa spoljnom politikom Evropske unije, a pored otvorenih poziva i pritisaka da to učini, postoji mogućnost da Brisel preduzme i daleko drastičnije mere.\nGubitak novca i zamrzavanje pregovora\nUkoliko Srbija ne uvede sankcije Rusiji izvesno je da će našoj zemlji biti otežan pristup fondovima EU iz kojih je naša zemlja u proteklih sedam godina dobila 1,5 milijardi evra.\nNemački parlament Bundestag usvojio je nedavno zaključak pod nazivom “Odbrana mira i slobode u Evropi – sveobuhvatna podrška Ukrajini”, u kom se indirektno poručuje Srbiji da mora da bira – sankcije Rusiji ili gubitak finanijske podrške.\nU pomenutom dokumentu, Bundestag je pozvao Vladu Nemačke da unutar institucija EU predloži da se preispita pomoć iz pretpristupnih fondova za kandidate za članstvo u tu zajednicu koje izbegavaju da uvedu sankcije Rusiji. Imajući u vidu da je Srbija jedina zemlja kandidat koja nije uvela sankcije, jasno je da se ova odreba odnosi na našu zemlju i da je zvanični Berlin spreman da preduzme određene korake kako bi – ili kaznio Beograd zbog odbijanja da uvede sankcije ili ga naterao da to učini.\nKao najmoćniji parlament jedne države unutar EU, nadležnosti Bundestaga u procesu pridruživanja novih članica su veoma velike – za razliku od nekih država članica, gde o toku pregovora odlučuju vlade zemalja, u Nemačkoj se ovim temama bavi upravo parlament, odnosno Odbor za evropske poslove, a u slučaju regiona i Odbor za saradnju sa državama Zapadnog Balkana.\nPredstavnik pomenutog odbora i poslanik Bundestaga, Josip Juratović, rekao je u intervjuu za NIN da je na Srbiji da se opredeli i više neće moći da jednako sarađuje sa Moskvom, Pekingom i Briselom.\n“Beograd će se morati opredeliti želi li dalje partnerstvo s nama, a podsetiću da sedamdesetak odsto investicija u Srbiji dolazi iz EU, ili s nekim drugim“, rekao je Juratović.\nEventualna odluka da se Srbiji suspenduje pomoć iz pretpristupnih fondova mogla bi da utiče i na bilateralnu pomoć našoj državi i sam tok pregovora za ulazak u EU.\nBiće ugrožene investicije\nVeć duže u javnosti provejava informacija da bi investicije, koje su prethodnih godina dolazile u najvećoj meri iz Evrope, mogle biti ugrožene ukoliko Srbija odbije da se pridruži sankcijama Rusiji.\nKako je ranije pisao naš portal, Evropska unija više će voditi računa o tome gde ulažu kompanije iz te zajednice i opredeljivaće se za partnere koji su suštinski i formalno na putu ka članstvo u EU – što Srbija mora da dokaže.\nO tome je govorio i sam predsednik Srbije, koji je naveo da je na delu svetski politički sukob i da Srbija suočava sa neverovatnim pritiscima.\nAleksandar Vučić Foto:M.K./ATAImages\n“To se svodi na veoma sofisticirane metode pretnji i ucena ekonomskim napretkom ili nazadovanjem zemlje. U tim uslovima, ja samo molim ljude da razumeju i da vide koliko se država bori da sačuvamo sve što možemo od životnog standarda”, rekao je on.\nMoguće vraćanje viza\nGovoreći o eventualnim posledicama s kojim bi se suočila naša zemlja, ukoliko istraje u tome da ne uvede sankcije Rusiji, bivša ambasadorka i predstavnica Srbije u OEBS-u, Branka Latinović je rekla da nije isključena mogućnost i da se vrati šengenski vizni sistem za građane naše države.\nBranka Latinović, Utisak nedelje Foto:Ivan Dinić/Nova S\n“Takva mogućnost – da se obustave sredstva iz pretpristupnih fondova, kao i suspenduju dalji pregovori, ali i šengenski vizni sistem je potencijalno sasvim realna i moguća. I ne treba da iznenadi, jer Srbija ima definisan sistem odnosa sa EU na osnovu Sporazuma o stabilizaciji i pridruživanju, a i u poodmakloj je fazi samih pregovora za članstvo. Sve to sa sobom nosi i odgovarajuće obaveze, kao i pravila ponašanja”, podsetila je Latinović.\nPrethodni tekstRUSIJA PORUČILA: Preduzećemo vojno-tehničke korake zbog odluke Finske da uđe u NATO\nSledeći tekstMINISTARKA PRIVREDE PORUČUJE SRPSKOM NARODU: Naš mentalitet mora da se menja, navikli smo da živimo u drugom svetu!


Rešenje za one koji ne mogu da izbace pesmu iz glave\nPETAK, 02.02.2018 | 10:38\nSigurno vam se dogodilo da vam se po glavi "mota" neka pesma koju, ni pored jake želje da vam "svira" nešto drugo, ne možete da izbacite iz glave?\nStručnjaci to nazivaju "nesvesnim muzičkim slikama". U studiji objavljenoj u magazinu Psychology of Music navodi se da više od 90 odsto odraslih osoba "uživa" u ovakvoj muzici na nedeljnom nivou, a neki čak i svakodnevno. Iako većina ljudi "zarazne" pesme doživljava kao prijatne, ima i onih koje one izluđuju.\nProfesorka i direktorka Laboratorije za muzička saznanja na Univerzitetu u Arkanzasu Elizabet Helmut Margulis kaže da je uglavnom reč o manjim delovima, a ne o celoj pesmi, i da je to, najverovatnije, nešto što ste nedavno čuli.\nOna kaže da na ponavljanje mogu da nas navedu i potpuno čudni i nepredvidljivi podsticaji, poput postera lika iz nekog Diznijevog filma koji bi nas podsetio na pesmu, ili osobe koja ima frizuru sličnu onoj koju nosi neka muzička zvezda. Naučnici su takođe primetili da zarazne pesme imaju neke uobičajene karakteristike.\n"Najčešće imaju brz tempo i optimistične su, a većinom imaju i predvidive melodijske konture", objašnjava istraživač muzike Keli Jakubovski sa univerziteta Daram u Velikoj Britaniji.\nOsim predvidive melodije, objašnjava Jakubovski, te pesme imaju tendenciju da sadrže neočekivanu malu promenu u brzini ili ritmu, koji se našem mozgu čini vrednim pamćenja. Margulis mogući uzrok pronalazi u činjenici da je, gledajući istoriju čovečanstva, snimanje muzike prilično svež fenomen.\nJedno istraživanje je pokazalo da muzika može da doprinese poboljšanju memorije kod ljudi sa multiplom sklerozom, a postoji i veliki broj dokaza koji ukazuju da naši umovi koriste asocijaciju za skladištenje i povraćaj uspomena.\nIsto tako, više istraživanja pokazalo je da ljude sa neurotičnim ili opsesivno - kompulsivnim karakteristikama zarazne pesme češće pogađaju, a imaju i tendenciju da se u njihovim glavama duže zadržavaju.\n"Pronalaženje mentalno zahtevnih zadataka i razmišljanje o njima obično odvlači pažnju daleko od unutrašnje muzike", kaže Lasi Likanen sa Helsinškog instituta za informatičku tehnologiju.\n"Kada je pesma 'zaglavljena' u našim glavama, to je skoro isto kao da je pevamo. Ako svojim ustima počnete da radite nešto drugo, žvaćete žvaku, jedete jelo ili razgovarate sa prijateljem, tako možete da je izbacite iz glave", otkriva Margulis.\nRešenje ima i Jakubovski, koja savetuje da se suprostavite svom neprijatelju preslušavanjem cele pesme koja sadrži "zaglavljeni" deo.\n"Možda pronađete pregradu u kojoj je zaglavila, i oslobodite je", zaključuje Jakubovski.


Zimska oprema u automobilima od danas nije potrebna - NewsHub\n15. април 2018. 08:01\nVozači u Bosni i Hercegovini od danas nisu više zakonski obavezni da posjeduju i koriste zimsku opremu u automobilima.\nNa teritoriji Bosne i Hercegovine od 15. novembra do 15. aprila zakonski je obavezno posjedovanje i korištenje zimske opreme za motorna vozila, bez obzira na vremenske uvjete. Kazne za neposjedovanje opreme naplaćivale su se 40 KM.\nKao i svake godine, policijski službenici su provjeravali vozila, a nesavjesni vozači koji nisu posjedovali potrebnu opremu te tako ugrozili sebe i druge učesnike u saobraćaju, kažnjavani su prema zakonskoj odredbi.\nZa prvo upoznavanje sa aktuelnim modelima i njihovim performansama ovo će biti sasvim dovoljni vodiči koji na jednom mjestu okupljaju sve gume koje zanimaju vozače.


Njemačka: Vrijeme je za povećanje plata – Informer\nNjemačka: Vrijeme je za povećanje plata\nPlate njemačkih radnika treba da budu povećane za više od dva procenta ove godine, izjavila je danas ministar rada Ursula von der Leyen, što je brzo naišlo na kritike iz redova vladajuće koalicije.\nVon der Leyen, koju ponekad pominju kao kandidata za nasljednika kancelara Angele Merkel, rekla je listu “Bild am zontag” da njemački radnici zaslužuju povećanje plate iznad stope inflacije, koja trenutno iznosi 2,1 odsto, jer su godinama dobijali manje.\nUmjeren rast plata u prethodnoj deceniji povećao je konkurentnost njemačke privrede, ali ekonomisti smatraju da je to doprinijelo i debalansu u Evropi, što je na kraju preraslo u krizu euro zone.\nU periodu od 2000. do 2007. godine, zarade u Njemačkoj rasle su tempom od jedan odsto godišnje, u poređenju sa 2,7 odsto na nivou eurozone. Plate njemačkih radnika porasle su nešto više u 2011. godini, ali je to i dalje na umjerenom nivou od 1,5 odsto.\n“Povećanje plata treba da bude veće od stope inflacije, da ne bi odmah bilo pojedeno”, rekla je Von der Leyen novinarima.\nVon der Leyen je ocijenila da je ekonomska prognoza za Njemačku povoljna i da poslodavci imaju obavezu prema radnicima.\nTrebinje: U požaru izgorjelo dvoje djece


eKapija | Međunarodni aerodrom ipak u Čeneju, a ne u Šajkašu? - Uskoro odluka o planu koji predviđa izgradnju vazdušne luke kod Novog Sada\nMeđunarodni aerodrom ipak u Čeneju, a ne u Šajkašu? - Uskoro odluka o planu koji predviđa izgradnju vazdušne luke kod Novog Sada\nNovosadski odbornici odlučivaće na narednoj sednici o predlogu plana detaljne regulacije Aerodroma Čenej. Planom se predviđa izgradnja savremenog aerodroma, koji će ispunjavati sve uslove za odvijanje putničkog saobraćaja.\nPovršina obuhvaćena planom iznosi 116,85 ha i zauzima područje postojećeg poljoprivredno-sportskog aerodroma Novi Sad, deo poljoprivrednog zemljišta kao i deo državnog puta IIA-100 Horgoš-Subotica-Bačka Topola-Mali Iđoš-Srbobran-Novi Sad-Sremski Karlovci-Inđija-Stara Pazova-Beograd. Postojeće poljoprivredno zemljjište obuhvaćeno planom namenjeno je za potrebe realizacije planiraiog aerodroma, poslovne sadržaje i poloprivredno zemljište namenjeno izgradnji salaša.\nPostojeći aerodrom je poljoprivredno-sportskog karaktera i sa travnatom pistom i tehničkim karakteristikama ne ispunjava uslove za odvijanje civilnog putničkog saobraćaja. Iz tog razloga, planom se predviđa izgradnja savremenog aerodroma koji će ispunjavati sve uslove za odvijanje putničkog saobraćaja.\nNa Aerodromu se planira redovan linijski saobraćaj, saobraćaj niskobudžetnih avio-kompanija (low coѕt), turistički čarter, radnički čarter letovi i avio-taksi letovi.\nRegionalni saobraćaj planiran je da obezbedi povezivanje Vojvodine sa poslovnim centrima bivših jugoslovenskih republika i drugim okolnim zemljama. Pored toga, planirano je da se zadrže i sve funkcije sportske i poljoprivredne avijacije.\nKompleks se sastoji iz dva dela i to sportskog dela aerodroma, površine 3,14 ha i novog putničkog i kargo dela aerodroma, površine 3,58 ha.\nRekonstrukcija postojećeg kompleksa\nU severnom delu prostora namenjenom pristanišnom kompleksu aerodroma, planira se zadržavanje sportskog dela aerodroma, rekonstrukcija postojećih i izgradnja novih objekata, platoa i saobraćajnih površina u funkciji sportskog dela aerodroma i poljoprivredne avijacije.\nU prvoj fazi dok ne bude izgrađen novi putnički i kargo deo aerodroma, ovaj sportski deo će obavljati istovremeno i funkciju putničkog civilnog aerodroma pa se u skladu sa tim omogućava i izgradnja upravne zgrada sa delom za prijem i otpremu putnika, servisa i garaža, platforme za parkiranje aviona, hangara za letelice, platforme za pranje aviona, objekta za smeštaj sportista, kontrolnih punktova i objekata potrebne infrastrukture i dr.\nNovi deo aerodroma - Uz kompleks putničkog i kargo pristaništa i hotel i salaši\nU južnom delu pristanišnog kompleksa, planira se prostor za izgradnju objekata u funkciji novog kompleksa putničkog i kargo pristaništa.\nPlanom je predviđena i izgradnja salaša, a detaljnije o ovom planu koji je bio na javnom uvidu u novembru prošle godine, pogledajte u posebnom tekstu.\nPodsetimo, Prostornim planom Srbije od 2021. do 2035. godine, koji je u aprilu objavilo Ministarstvo građevinarstva, saobraćaja i infrastrukture, previđeno je naša zemlja dobije dva nova međunarodna aerodroma - jedan kod Dobanovaca, a drugi kod Novog Sada.\nKada je reč o Novom Sadu, gradnja je, međutim, predviđena na lokaciji koja se nalazi na oko 15 km jugoistočno od najvećeg grada na severu naše zemlje, u neposrednoj blizini auto-puta A1, na potezu Kovilj-Šajkaš-Budisava, sa obuhvatom od oko 300 ha i kodnom oznakom aerodroma 4E.\nNa pitanje zbog čega je odabran Šajkaš, a ne Čenej, iz Ministarstva su za naš portal da će tačna lokacija aerodroma biti utvrđena u daljoj izradi planske i tehničke dokumentacije.\nsaobraćaj niskobudžetnih aviokompanija low coѕt\nradnički čarter letovi\navio taksi letovi\nPočeo 88. Međunarodni poljoprivredni sajam u Novom Sadu 18.09.2021.


Ursula von der Leyen nova čelnica Evropske komisije | Autonomija\nUrsula von der Leyen nova čelnica Evropske komisije\n"Centralna i Istočna Evropa treba da dobiju jake portfelje u Komisiji"\nUrsula von der Leyen je i formalno imenovana za predsednicu Evropske komisije. Za njen izbor je glasalo 383 evropskih zastupnika, 327 je bilo protiv, a 22 uzdržanih.\nVon der Leyen je obećala „ujedinjenu i jaku“ Evropsku uniju (EU) nakon što je usko potvrđena od strane Evropskog parlamenta.\n„Poverenje koje ste mi ukazali je poverenje koje ste ukazali Evropi. Vaše poverenje u ujedinjenu i jaku Evropu, od istoka do zapada, od juga prema severu“, rekla je ova nemačka konzervativna političarka. „To je velika odgovornost i moj posao počinje sada.“\n„Radimo zajedno konstruktivno, jer je nastojanje ujedinjena i jaka Evropa“, rekla je Von der Leyen, koja 1. novembra preuzima novu funkciju.\nInače, Ursula von der Leyen je kritikovana zbog načina na koji je predloženo njeno ime za ovu funkciju, jer nije bila prisutna u predizbornoj evropskoj kampanji, niti je bila među kandidatima koji su evropskim glasačima predstavljeni kao potencijalni predsednici Evropske komisije (spitzenkandidaten).\nVon der Leyen, Nemica rođena u Briselu, majka sedmoro dece i, kako je poznanici nazivaju, „mini-Merkel“, je prva žena koja će voditi najvažniju evropsku instituciju.\nAdekvatni broj žena\nPredsednica odlučuje da li prihvata načelne predloge. Ursula von der Leyen je već najavila da, ako nema dovoljnog broja žena među predloženim kandidatima, ona „neće oklevati da traži nova imena“ od država članica.\nZa sada je samo Austrija formalno predložila Johannesa Hahna za još jedan mandat u Evropskoj komisiji. Holanđanin Frans Timmermans kao i Dankinja Margaret Vestager predstaviće svoje države i biće istovremeno „najviše rangirani potpredsednici“ Evropske komisije.\nTo je nova terminologija za staru funkciju a koja predstavlja neku vrstu moralne kompenzacije za krah projekta spitzeknadidata budući da su oboje bili predstavljeni u ime svojih politčkih grupacija za kandidate za čelo Evropske komisije.\nStatus podpredsednika (bez ranga) u Evropskoj komisiji po automatizmu ima i visoki predstavnik za zajedničku spoljnu politiku i bezbednost EU, a u ovom mandatu to će biti Španac Joseph Borell.\n„Centralna i Istočna Evropa treba da dobiju jake portfelje u Komisiji“\nNovoizabrana predsednica Europske komisije Ursula fon der Lajen rekla je večeras posle izbora da Centralnoj i Istočnoj Evropi treba da pripadnu jaki portfelji unutar Komisije da bi se pokazalo da ti delovi EU nisu marginalizovani. „Za mene je važno da se odrede komesari koji će zasigurno imati jake portfelje da bi bilo jasno da su Istok i Centralna Evropa prikladno raspodeljeni“, rekla je Fon der Lajen na konferenciji za novinare u zgradi Evropskog parlamenta u Strazburu posle izbora, prenosi Hina.\nNajviši položaji u evropskim institucijama pripali su zapadnoj Evropi. Predsednica Komisije je Nemica, kandidat za visokog predstavnika za spoljnu i bezbednosnu politiku Španac Žozep Barel, kandidatkinja za predsednicu Evropske centralne banke Francuskinja Kristin Lagard, predsednik Evropskog parlamenta Italijan David Sasoli, a Holandjaninu Fransu Timermansu, koji je bio glavni kandidat socijaldemokrata za predsednika EK i Dankinji Margarete Vestager, glavnoj kandidatkinji liberala za EK, obećani su visoki položaji u Evropskoj komisiji.\nFon der Lajen je rekla da je „odlučna“ u postizanju dobre geografske raspodele preostalih visokih funkcija.\n„Evropa je potrebna u ovom okruženju koje se menja. Bolje delujemo kada delujemo zajedno. Niko od nas pojedinačno neće biti uspešan kada se sam suočava s problemima“, rekla je i dodala da je „tražiti kompromise uvek teško“.\nZaključila je odgovor tvrdnjom da je svetu potrebna „jaka Evropa“, a da će sastav Komisije biti prikladan tom zadatku.\n„Radiću sa proevropskim strankama za stabilnu većinu. I pre je bilo teško naći stabilnu većinu“, kazala je ona.\nNemačka kancelarka Angela Merkel čestitala je navodeći da se radi o „ubedjenoj i uverljivoj“ Evropljanki. Merkel je rekla da će sa njom prvi put na čelu Evropske komisije biti žena i posle 50 godina jedan nemački državljanin na čelu izvršnog tela Unije.\n(Slobodna Evropa, Beta / foto Laurence Chaperon)


Tema: gruzija želi dobrosusedske odnose sa rusijom\nsakašvili: gruzija želi dobrosusedske odnose sa rusijom\nPolitika - Pre 60 minuta TBILISI - Gruzijski predsednik Mihail Sakašvili izjavio je danas da Gruzija želi da uspostavi normalne i dobrosusedske odnose sa Rusijom, ukoliko Rusija istinski poštuje gruzijski teritorijalni integritet, javila je ruska novinska agencija Itar Tas s. U obraćanju oficirima i vojnicima, Sakašvili je rekao da Gruzija želi da uspostavi normalne i dobrosusedske odnose sa Rusijom, ukoliko Rusija istinski poštuje gruzijski teritorijalni integritet u okrivu njenih međunarodno priznatih granica.\n"Gruzija će nastaviti sa aktivnim naporima na obnovi teritorijalnog intergriteta zemlje mirnim sredstvima", rekao je Sakašvili.\nOn je dodao da se narod, zvaničnici i sve političke snage Gruzije nikada neće složiti sa pokušajima otcepljenja neotuđivih gruzijskih delova - Abhazije i Južne Osetije.\n"Mi ćemo nastaviti naše napore na objedinjavanju naše zemlje mirnim putem", rekao je Sakašvili i dodao da međunarodna zajednica podržava Griziju u tom smislu.\nRe: gruzija želi dobrosusedske odnose sa rusijom\nOriginal postavio strawbbery_city sakašvili: gruzija želi dobrosusedske odnose sa rusijom\nHehe ovaj isti Tadic\n'Mirnim sredstvima' kao i do sada Odgovorite sa citatom\nMi ćemo nastaviti naše napore na objedinjavanju zemlje mirnim putem - jer nam je jedino to i ostalo...\nOriginal postavio strawbbery_city ukoliko Rusija istinski poštuje gruzijski teritorijalni integritet,\n....postuju to Rusi....zato su ih i "uradili" letos\nTaj sakasvili je na izdisaju. Ni jedan predsednik nije izgubio rat i ostao na vlasti dugo.


Federer: Osjećao sam da u polufinalu nema mjesta za mene - sport1.ba\nFederer: Osjećao sam da u polufinalu nema mjesta za mene\n07.09.2017 u 11:18\nPorazom od Juana Martina del Potra, Roger Federer završio je nastup na ovogodišnjem izdanju US Opena, a nakon poraza, kaže kako se ne nalazi u najboljoj formi.\nŠvicarski teniser nadao se da će US Opena biti treći Grand slam koji je osvojio u ovoj sezoni, a nakon meča kaže da je Del Petro zaslužio prolazak dalje.\n"Šteta, ali Juan Martin je zaslužio više od mene. Osjećao sam da nema mjesta u polufinalu za mene i, iskreno, on će imati veće šanse od mene da savlada Rafu. Moja trenutna forma nije dovoljna da se osvoji ovaj turnir. Bolje je što sam ispao jer će neko drugi imati priliku da odigra dobro", rekao je Federer.\nOn je dodao da nije mnogo razmišljao o budućim protivnicima jer je, zbog povrede leđa, išao korak po korak.\n"Nisam razmišljao o polufinalu, vi ste. Da budem iskren nisam frustriran zbog poraza. Čitav turnir je bio težak za mene. Razmišljao sam samo o onome što se događalo večeras. Glava mi nije čak ni lutala tokom meča. Mnogo sam se mučio do ovog duela da bih previše razmišljao unaprijed. Na neki način sam i sretan što sam stigao do četvrtfinala i nisam razočaran jer sam igrao dobro tokom godine. Nažalost, danas sam naletio na momka koji je bio bolji", zaključio je teniser iz Bazela.


Politika: Vučić: Očekujemo dalju podršku Nemačke - BalkaniYUm.TV '); } //]]>\nVučić: Očekujemo dalju podršku Nemačke\nPremijer Aleksandar Vučić izjavio je danas na konferenciji za novinare s ministrom spoljnih poslova Nemačke Zigmarom Gabrijelom da je Nemačka doprinela miru i stabilnosti u regionu i da očekuje dalju podršku te zemlje u reformama na evropskom putu.\nOn je rekao da je razmena Srbije i Nemačke četiri milijarde evra, od čega je srpski izvoz 1,75 milijardi evra, što je mnogo veća pokrivenost nego ranije. On je rekao da je tome doprinelo i 370 nemačkih kompanija koje u Srbiji zapošljavaju 35.000 ljudi\n"Očekujemo da mnogo toga uradimo u budućnosti, pre svega u vladavini prava, kako bismo privukli veći broj nemačkih investitora", rekao je Vučić.\nOn je rekao da je Srbija zahvalna Nemačkoj na podršci na evropskom putu i dodao da je Nemačka uvek podržavala stabilnost celom regionu Zapadnog Balkana.\n"Vidimo Nemačku kao vodeću zemlju EU i očekujemo od Nemačke podršku i na evropskom putu i u ekonomskim reformama i u svim drugim reformama koje moramo da sprovedemo", rekao je Vučić.\nŠef nemačke diplomatije Zigmar Gabrijel izjavio je da Srbija treba da nastavi proces reformi i normalizacije odnosa sa Kosovom što je neophodan uslov za njeno članstvo u Evropskoj uniji.\n"Izborna pobeda daje povod za radost, ali i veliku odgovornost za reformski proces i dalji razvoj odnosa sa Kosovom što je za EU neophodan uslov da bi se na kraju složila da Srbija bude članica", rekao je Gabrijel čestitajući Aleksandru Vučiću pobedu na predsedničkim izborima u Srbiji.\nOn je pohvalio vladu koju je Vučić predvodio rekavši da je ta vlada ostala na kursu zalaganja za stabilnost u celom regionu i putu evrointegracija i predstavljala garant za stabilnost u regionu.\nPominjući postizborne proteste u Beogradu i drugim gradovima Srbije, Gabrijel je rekao da je to deo demokratije i da je zato bitno da oni budu mirni i bez upliva države, dodajući da vlada ima odgovornost da pokaže da je Srbija stabilna zemlja i da garantuje stabilnost celom regionu.\nVučić je na pitanje o protestima rekao da će on dok se nastavljaju protesti u Srbiji nastaviti da radi na privlačenju investitora.\n"To je pravi odgovor koji ja mogu da ponudim", rekao je.\nOn je rekao da srpske vlasti nisu reagovale ni na jednu uvredu i transparent na protestima.\n"Glavni transparent je 'Vučuću Šrederu', što bi trebalo da bude najveća uvreda za mene", rekao je Vučić, posle čega je Gabriel rekao da bi bivši kancelar Gerhard Šreder to smatrao uspehom, jer on na protestima nije uspeo da privuče toliko ljudi.


Na tamnoj strani “belog Šengena”\nDatum objave: 19.02.2011.\tPiše: Dejan Kožul\nProšlo je nešto više od godinu dana otkako je građanima Srbije, Makedonije i Crne Gore omogućeno bezvizno putovanje po zemljama potpisnicama “belog šengenskog sporazuma”, a već su stigle prve ozbiljnije pretnje da bi belo moglo postati crno. Francuska i Holandija su predložile uvođenje vanrednog mehanizma kojim bi se jednostavno, brzo i lako neka od zemalja zapadnog Balkana mogla ponovno staviti na onu mračniju stranu Šengena. Bilo je sličnih pretnji i ranije, ali 24. bi februara ministri unutrašnjih poslova zemalja EU-a trebalo da razmotre predlog dve zemlje. Čak i da ne dođe do neke konkretnije odluke, pretnje valja shvatiti ozbiljno, posebno u Beogradu i Skoplju.\nPodaci Evropskog zavoda za statistiku (Evrostat) pokazuju da je u pretposlednjem kvartalu prošle godine broj onih iz Srbije koji su zatražili azil u nekoj od zemalja EU-a porastao za 173 posto (4.585 zahteva), a iz Makedonije čak 248 posto (2.155 zahteva). Srbija je, po dosadašnjim podacima za prošlu godinu, na visokom šestom mestu na svetu po broju zatraženih azila, odmah uz Irak, Somaliju, Afganistan, Rusiju i Kosovo. Ako ovde primenimo maksimu “Kosovo je Srbija”, onda su svi ostali daleko ispod, a bezvizni režim ostao bi samo lepo sećanje, mada zvanični podaci pokazuju da je tokom prve godine bezviznog režima putovalo manje ljudi nego prethodnih godina.\nIako ne postoji podela na nacionalnosti, jasno je da je u slučaju Makedonije i Srbije reč o azilantima albanske nacionalnosti. Ministar policije Ivica Dačić najavljuje da će policija delovati preventivno. Istina, dodao je da će samo pokušati da azilantima objasni kako će ih vraćati na osnovu sporazuma o readmisiji i da nema smisla da pokušavaju da traže “sunce tuđeg neba”, jer ono s juga Srbije greje bolje od ikojeg. Vaspitne palice nije spominjao.\nNije spominjao ni drugu vrstu prevencije, koja bi zasigurno najviše uticala na ostanak pod suncem juga Srbije, a na šta se osvrtao Riza Halimi, jedan od političkih lidera Albanaca iz tog kraja, koji je ukazao da je nezaposlenost tamo gotovo 70 posto, te da Beograd mladima s ovog područja, koji su svoje studije završavali u Prištini, ne priznaje diplome. Kombinacija siromaštva i nepostojanja ikakve perspektive daju kao rezultat podatke Evrostata i svrstavaju Srbiju među zemlje koje predstavljaju najveći problem, pre svega za Belgiju, Nemačku i Švedsku, koje su najčešće destinacije.\nKakav je odnos prema jugu Srbije, ne bi trebalo čuditi i da se prećutno dopušta tolika količina azilanata, pa čak i da se podstiču konstantnim ignorisanjem problema. U tom slučaju, sintagma “humano preseljenje” dobiva novo značenje.


Premijerka Srbije: Uvodimo potpuni elektronski inspekcijski nadzor - Ekonomija - Dnevni list Danas\nPočetna » Ekonomija » Premijerka Srbije: Uvodimo potpuni elektronski inspekcijski nadzor\nPremijerka Srbije Ana Brnabić rekla je da je od danas 36 inspekcija u Srbiji počelo da koristi informacioni sistem e-Inspektor i da je zemlja na taj način pokazala da može da bude jedina u Evropi po potpuno elektronskom inspekcijskom nadzoru.\n1Piše: Beta 10. jula 2019. 18.01\nOna je na sednici Koordinacione Komisije za inspekcijski nadzor rekla da Srbija može da bude „lider kada kao država stane iza nekog projekta“.\n„Reforma inspekcijske službe je primer šta sve može da se uradi za samo dve-tri godine kada postoji politička volja da se nešto uradi u interesu građana i privrede“, rekla je Brnabić.\nInspekcije su, kako je rekla, jedan od osnovih stubova u borbi protiv sive ekonomije, za dostizanje fer konkurencije na tržištu i jačanja privrede, posebno malih i srednjih preduzeća i preduzetništva.\nDodala je da će u novembru biti otvorena Akademija za javnu upravu koja će pomoći da se reforme sprovode brže.\nMinistar za državnu upravu i lokalnu samozupravu Srbije Branko Ružić rekao je danas u izjavi za novinare pre sednice Koordinacione komisije za inspekcijski nadzor da je reformom inspekcijskog nadzora postignuto da kontrola te službe bude transparentnija i efikasnija.\n„Promenili smo i odnos animoziteta između inspektora i privrednika u odnos razumevanja, konsultacija i zajedničkog rešavanja nedoumica“, rekao je Ružić.\nDodao je da su uvedeni i novi alati za prikrivene kupovine i sporazum za prekršaje.\nOn je kazao da će priključenjem inspekcije na informacioni sistem e-Inspektor biti onemogućeno preklapanje kontrola, koje će biti jeftinije jer je do sada jedna koštala 15 evra, pa će to biti ogroman benefit i za budžet.\nRužić je kazao da je ustanovljeno da inspektori nisu adekvatno plaćeni iako rade na terenu i da je reformom inspekcijske službe omogućeno da postanu samostalni savetnici i imaju platu od 60.000 do 70.000 dinara.\nInspekcijske službe će, prema njegovim rečima u sledeće tri godine primiti 1.272 inspektora jer trenutno zapošljavaju dva ipo puta manje nego u EU.\nPrema rečima predsednika Mreže inspektora Srbije Dragomana Paunovića ove godine će se popraviti materijalni položaj republičkih inspektora, a prošle godine lokalne samouprave su povećale plate njihovim inspektorima.\nPredsednik Skupštine Nacionalne alijanse za lokalni ekonomski razvoj (NALED) Dragan Penezić kazao je da privreda podržava borbu protiv sive ekonomije, pa samim tim i povećanje kapaciteta inspekcije.\n„Siva ekonomija sada čini oko 15 odsto bruto domaćeg proizvoda (BDP) pa i više, a to znači da svake godine u sive kanale ode pet milijardi evra“, rekao je Penezić koji je i direktor za regulatorne poslove u kompaniji Britiš ameriken tobako.\nDirektor Kancelarije za informacione tehnologije i elektronsku upravu Vlade Srbije Mihailo Jovanović kazao je da će do kraja godine na sistem e-Inspektor biti priključeno i preostalih sedam inspekcija.\nInspektori, njih 1.500 od 4.000 dobili su kako je rekao računare za rad na terenu.\nDirektorka za Zapadni Balkan u Evropskoj banci za obnovu i razvoj (EBRD) Žužana Hargitai rekla je da ta banka dve godine podržava reforme inspekcije i da je najvažnije da se one kreću u pravcu profesionalizacije kroz adekvatnu naknadu za rad.\nAna Brnabić, Branko Ružić, inspekcijaBeograd\n10. jula 2019. u 19.01\nJos samo kad bi inspektori bili posteni, radili casno i bez korupcije, kada bi dobijali posao na pksten nacin a ne preko rodjackih i politickih veza… mozda bi i poverovao da imamo pristojni inspekcijski nadzor. Ovako… ?


ŽENE KOJE ŽIVE U JEDNAKIM DRUŠTVIMA IMAJU BOLJE KOGNITIVNE SPOSOBNOSTI\nHome / VESTI / Vesti iz EU / ŽENE KOJE ŽIVE U JEDNAKIM DRUŠTVIMA IMAJU BOLJE KOGNITIVNE SPOSOBNOSTI\nNa osnovu istraživanja koje je krajem jula ove godine objavila Association for Psychological Science, razlike u platama nisu najvažnija stvar o kojoj bi borci za jednaka prava trebalo da se brinu. Naime, ovo istraživanje, koje je obuhvatilo čak 200.000 žena i muškaraca iz 27 zemalja na 5 kontinenata, otkrilo je da su žene iz konzervativnijih zemalja u kasnijim godinama života imale lošije rezultate na testu memorije od onih žena koje žive u jednakim i ravnopravnijim društvima. Takođe, na osnovu istraživanja može se videti i da su žene u društvima koja su u međuvremenu postala rodno-ravnopravnija popravile svoje rezultate u većoj meri nego muškarci istih godina.\nU tradicionalno najravnopravnijim zemljama poput Švedske, Danske, Holandije, dobrom delu evropskih država, kao i SAD, žene su imale bolje rezultate od muškaraca, dok su u Gani, Indiji, Kini, Južnoj Africi, kao i nekim tradicionalnijim evropskim državama poput Rusije, Grčke, Portugala i Španije uloge obrnute. Interesantno je i to što su muškarci u tradicionalnim rezultatima ostvarili lošije rezultate od muškaraca koji žive u rodno-ravnopravnim društvima.\n''Posledice neravnopravnosti idu dalje od tržišta rada i neravnopravnosti prihoda'' kažu istraživači, dodajući da kulturni stavovi i vrednosti, kao npr. stavovi o rodnim ulogama, imaju velikog uticaja na kognitivne sposobnosti starijih žena. Stav društva o rodnim ulogama određuje koji tip ponašanja i karakteristike se smatraju prikladnim za žene i muškarce. Ova društvena očekivanja, nadalje, utiču na ženske (i muške) životne ciljeve, izbore radnog mesta itd. Kao rezultat, žene u tradicionalnijim društvima mogu biti manje izložene kognitivno stimulativnim aktivnostima, kao što su one uključene u obrazovanje i rad.\nČak i kratkoročna izloženost negativnim stereotipima ima štetne efekte na kognitivno funkcionisanje. Druga studija pokazala je da su žene koje su istraživači podsetili na stereotip da ''ženama loše ide matematika'' imale lošije rezultate na tom testu. Slični procesi verovatno se dešavaju sa ženama koje su stalno izložene negativnim rodnim i starosnim stereotipima u konzervativnim zemljama – što objašnjava i lošije rezultate na testu memorije. Zbog toga bi trebalo staviti naglasak na smanjenje rodnih uloga, a značajni su i demokratizacija i smanjenje stereotipnih pretnji – posebno putem masovnih medija, zaključak je istraživačkog tima.


“Napad je izveden kao odgovor na navodno korišćenje hemijskog oružja u sirijskom gradu Dumi prethodne nedjelje. "Naredio sam oružanim snagama SAD da počnu precizne napade na mete povezane sa arsenalom hemijskog naoružanja sirijskog diktatora Bašara el Asada", rekao je predsjednik SAD Donald Tramp obraćajući se naciji\n"Naredio sam oružanim snagama SAD da počnu precizne napade na mete povezane sa arsenalom hemijskog naoružanja sirijskog diktatora Bašara el Asada", rekao je predsjednik SAD Donald Tramp obraćajući se naciji.\nAmerički razarač "Vinston Čerčil", koji može da nosi do 90 raketa "tomahavk", ušao je noćas u Mediteran, što je njegova zona operacija, prenosi B92.net.\nStejt Department je noćas saopštio da SAD imaju dokaz "veoma visokog nivoa uvjerljivosti" da je sirijska vlada izvela nedavni hemijski napad u Dumi, ali još radi na identifikovanju mješavine hemikalija koje su upotrijebljene u napadu.\nSAD i njihovi saveznici izveli su noćas više od 100 napada na Siriju "u jednom udaru", za koji je Pentagon kazao da je uslijedio nakon potpuno uvjerljivih dokaza da je sirijski predsednik Bašar al Asad odgovoran za hemijski napad u kojem je korišćen gas hlorin.\n"Ne želimo sukob i+ odbijamo bilo kakvu logiku eskalacije, i to je razlog što smo, sa svojim saveznicima, obezbijedili da Rusi budu unaprijed obaviješteni", rekla je Parli novinarima u kratkoj izjavi, zajedno sa ministrom spoljnih poslova Žan-Iv Le Drijanom.\n"Rakete koje su ciljale vojne položaje u Homsu su spriječene i skrenute sa putanje i ranile su tri civila", javila je državna agencija SANA.


Mediteran (Verzija 2020)… Pogledajte novi video singl grupe Kanda kodža i Nebojša | Headliner\nHome»Muzika»Homeland»Mediteran (Verzija 2020)… Pogledajte novi video singl grupe Kanda kodža i Nebojša\nHeadliner.rs / 11/10/2020 /\t0\t/\t113\nUskoro će se u prodaji naći i drugi tiraž albuma “Popis” grupe Kanda kodža i Nebojša na vinilu, a nend se vratio koncertnim aktivnostima fokusirajući se na akustične aranžmane svojih pesama.\nAlbum “Popis” je svojevrsni best of, koji predstavlja koncertni opus benda sa pesmama koje su prearanžirane i prilagođene aktuelnom zvuku benda. Ovim izdanjem grupa Kanda kodža i Nebojša obeležava trideset godina postojanja a proces nastanka albuma “Popis” zabeležen je dokumentarističkim videom.\nDo sada objavljeni video spotovi za pesme: “Tajne letenja”, “Najsvetliji dan” i “Šafl”, u novim verzijama, upravo prenose deo atmosfere koja je trajala tokom snimanja albuma “Popis”.\nI u slučaju novog video singla za poznatu pesmu “Mediteran”, rediteljka Đurđica Vali Gajić je dokumentarističke kadrove iz studija kombinovala sa naknadno snimljenim i atraktivnim kadrovima.\nNovi video snimak osvežavajuće je sećanje na album “Igračka plačka”, sa kog pesma u originalnoj verziji dolazi, kao i odličan predstavnik trenutne sviračke i interpretatorske superiornosti benda Kanda kodža i Nebojša koja je zabeležena na aktuelnom albumu “Popis”.\nPogledajte spot za “Mediteran (Verzija 2020)”:\nTags:Kanda Kodža i NebojšaMediteranMediteran (veryija 2020)Popisvideo singl\nŠteta što ovo Koen ne može da vidi (ako nas ne posmatra negde s oblaka)... Ovako je umetnik oživeo njegovu legendarnu pesmu "Hallelujah"


Nikolas Gvozdev - Geopolitičke igre oko ruske vakcine - Novi Standard\nNikolas Gvozdev 14.08.2020. 19:49 17.08.2020.\nLista zemalja kojima je Rusija ponudila saradnju povodom vakcine Sputnjik 5 ukazuje da Moskva pokušava da se nametne kao lider među zemljama koje ne žele da se opredeljuju između Sjedinjenih Država i Kine\nDozvolite mi da na samom početku istaknem da nisam naučnik. Nemam načina da procenim potencijalnu efikasnost „Sputnjik 5“ vakcine protiv koronavirusa. Ono što, međutim, mogu da komentarišem jesu geopolitičke posledice ove najave.\nKada je postalo jasno da epidemija COVID-19 neće biti geografski ograničena na određene regione Kine, već da je na putu da postane globalna pandemija, ruska vlada imala je dva inicijalna odgovora. Prvi je bio samouverena najava da će Rusija biti efikasno zaštićena od virusa. Drugi odgovor, zasnovan na predlozima koje je ruski predsednik Vladimir Putin izneo na virtuelnom samitu G20, svodio se na poruku velikim silama da bi trebalo da prekinu sa međusobnim nadmetanjima i da udruže snage kako bi pronašle zajedničko rešenje.\nSTRAH OD UCENjIVANjA\nNišta od ovoga se nije desilo. Ne samo da je koronavirus stigao u Rusiju, već je uskoro stavio na ozbiljan test ruski zdravstveni sistem i sposobnost federalnih i regionalnih vlasti u Rusiji da odgovore na krizu, otkrivši određene nedostatke u njihovom funkcionisanju. Pošto se virus proširio širom zemlje u trenutku kada je Kremlj odlučio da se upusti u razorni rat oko cena nafte sa Saudijskom Arabijom, ekonomske prilike su se dramatično pogoršale. Ruska ekonomija će zabeležiti pad BDP-a za 2020. godinu, dok se u narednim godinama predviđa anemičan oporavak.\nŠtaviše, pandemija je prekinula jedan od najvažnijih događaja za rusku vladu – proslavu Dana pobede i trijumfa nad nacistima. Umesto da se pokaže kao odlučujuća figura spremna da povede Rusiju u turbulentnu deceniju 2020-ih, pandemija koronavirusa je uticala da Putin izostane sa glavne pozornice, dok je njegov premijer Mihail Mišustin bio pogođen zarazom.\nU isto vreme, Trampova administracija je jasno stavila do znanja da će pandemiju gledati kroz objektiv politike „Amerika na prvom mestu“ i da se neće ustručavati da ostvaruje američke interese ako rivali i suparnici budu teško pogođeni virusom. U međuvremenu, dok je Si Đinping nudio kinesku pomoć, postalo je jasno da svaki program pomoći dolazi uz određene uslove. U Kremlju je preovladao strah da će druge zemlje načiniti kritičan napredak u lečenju koronavirusa pre Rusije – i da će tada ili dopustiti da Rusija bude dodatno oslbaljena virusom pre no što joj se pruži pomoć, ili da će bilo koju vakcinu koristiti kao sredstvo za ucenjivanje kako bi prinudili Kremlj na ustupke.\nVladimir putin u zaštitnom odelu u poseti kovid bolnici u Moskvi, mart 2020. (Foto: kremlin.ru)\nStoga nisam bio iznenađen kada su se pojavili izveštaji o ruskim hakerskim napadima i sajber upadima u sisteme podataka zapadnih firmi i institucija koje vrše istraživanja u vezi vakcina i lečenja. Kao i u slučaju sovjetske špijunaže usmerene na projekat Menhetn, čini se da su ruski napori u tom pogledu bili usmereni na identifikovanje najvećih prepreka u pravljenju vakcine, kako bi se dragoceno vreme i resursi mogli posvetiti obećavajućim naporima.\nNajava „Sputnjika 5“ (naziv nije slučajan jer ovo pretpostavljeno dostignuće povezuje sa vrhunskim postignućem Sovjetskog Saveza u vezi otvaranja pristupa čovečanstva svemiru) ide u prilog nekoliko političkih agendi. Prva je da Rusija uveri vlastito stanovništvo Rusije da država napreduje ka pronalasku rešenja – i da to čini bez oslanjanja na spoljnu pomoć. Štaviše, ona se koristi da bi se opravdale žrtve koje su Rusi podneli prethodnih godina kao rezultat zapadnih sankcija, budući da su obični Rusi morali da prihvate smanjenje životnog standarda kako bi Rusija zadržala epitet velike sile, a u ovom slučaju i sile u oblasti zdravstvene bezbednosti. Još konkretnije, ruska ekonomija i ruski narod bi teško podneli još jedan produženi karantin.\nAli ono što nas najviše zanima jeste geopolitička upotreba vakcine Sputnjik 5. Moskva je odredila koaliciju koju želi da potvrdi, razvije i kojoj želi da plati za vakcinu – a njen preferirani izbor partnera je prilično zanimljiv. Kiril Dmitrijev, koji se nalazi na čelu državnog Ruskog fonda za direktna ulaganja (Russian Direct Investment Fund – RDIF), napomenuo je da će faza tri kliničkih ispitivanja biti održana u Indiji, Saudijskoj Arabiji, UAE, Brazilu i Filipinima. Takođe, Dmitrijev očekuje da će se proizvodnja vakcine odvijati uz pomoć finansijskih partnerstva i lokalnih proizvođača u Indiji, Južnoj Koreji, Brazilu, Saudijskoj Arabiji, Turskoj i Kubi.\nU suštini, Rusija se ne okreće samo svom dugogodišnjem strateškom partneru Indiji, već i ka nizu srednjih sila, od kojih je većina imala neslaganja u odnosima sa Sjedinjenim Državama proteklih godina, ili koje se sada manje uzdaju u američke garancije i podršku. To su istovremeno zemlje koje žele druge opcije osim one da se moraju okrenuti Kini. To je u skladu sa ruskim strateškim pristupom koji se svodi na saradnju sa nezapadnim zemljama i pozicioniranje Rusije kao alternative.\nSvakako, zemlje poput Indije, Južne Koreje ili Saudijske Arabije neće odustati od svojih veza sa Sjedinjenim Državama, niti će prekinuti saradnju sa američkim i evropskim entitetima koji traže lek za koronavirus, niti Rusija zahteva takvu vrstu ekskluzivnosti. Ali ove zemlje – uključujući one sa bliskim političkim i bezbednosnim vezama sa Sjedinjenim Državama – takođe ne vide potrebu da nastave da podržavaju bilo kakve američke zahteve u pogledu izolovanja ili obuzdavanja Rusije.\nPredsednik Rusije Vladimir Putin i premijer Indije Narendra Modi u srdačnom zagrljaju, Nju Delhi, 5. oktobar 2018.\nNada Rusije za partnerstvo sa Sjedinjenim Državama odavno je mrtva, ali Moskva brine i da je ne uguši kineski zagrljaj. Ponuda vakcine protiv koronavirusa određenim zemljama je pokušaj Rusije da uspostavi liderstvo u grupi srednjih sila koje žele da izbegnu jednostrani izbor između Vašingtona i Pekinga – a deo je i Putinovih napora da očuva globalnu lidersku ulogu.\nNaslovna fotografija: Aleksej Nikolski/Sputnjik/AFP\nSvetCOVID-19vakcineVladimir PutinkoronavirusNikolas GvozdevPutinRusijaSputnjik 5


Zvečan: Ranđelović u poseti socijalno ugroženim porodicama | Radio Kosovska Mitrovica\nZvečan: Ranđelović u poseti socijalno ugroženim porodicama\n5. February, 2020 13:31 |\nZamenik direktora Kancelarije za Kosovo i Metohiju Miljan Ranđelović boravi u poseti Opštini Zvečan gde je započeo obilazak socijalno ugroženih i višečlanih porodica sa teritorije ove opštine.\nRanđelović je posetu započeo obilaskom porodice Milana Bulića, oca petoro dece i tom prilikom najavio da ova porodica uskoro dobija proširenje stambenog objekta.\nMilan Bulić se zahvalio Kancelariji za Kosovo i Metohiju i predsedniku Privremenog Organa opštine Zvečan Ivanu Todosijeviću i rekao da je proširenje stambenog objekta od velikog značaja za njegovu porodicu.\n“Stan smo dobili na korišćenje pre nekih 4 godine, međutim u međuvremenu se porodica proširila i razgovarali smo sa predsednikom naše opštine o mogućem proširenju zato što imamo petoro dece i zaista smo zahvalni na tome, što brinu o svakom građaninu Kosova i Metohije. Zahvalni smo i predsedniku Privremenog organa koji svakodnevno obilazi porodice kojima je potrebna pomoć. Na teritoriji opštine Zvečan postoji veliki broj porodica kojima je pomoć neophodna ali oni uspevaju da pomognu svima” rekao je Bulić.\nNakon posete porodici Bulić, Ranđelović i predsednik Privremenog organa opštine Zvečan Ivan Todosijević su posetili porodicu Nerđana Beriše, raseljenog lica iz Obilića koja živi od socijalne pomoći u hotelu “Trojka” u Zvečanu i tom prilikom kazali da će njegova porodica biti stambeno zbrinuta u naselju “Sunčana dolina”.\n“U jednoj sobi živmo, nas petoro, troje dece, supruga i ja. Hvala predsedniku Todosijeviću što je došao da nas poseti kao i Kancelariji za Kosovo i Metohiju. Uskoro očekujemo proširenje porodice i nadamo se najboljem ” rekao je Nerđan Beriša.\nRanđelović i Todosijević su posetili i porodicu samohrane majke petoro dece Savke Milošević iz Žitkovca i tom prilikom obećali sredstva za završetak kuće.\nZamenik direktora Kancelarije za KiM je posetio i porodicu Dragana Milojevića iz Žitkovca i tom prilikom kazao da će građevinski materijal, poljoprivredne mašine i traktor biti obezbeđen za porodicu Milojević jer se ona pretežno bavi poljoprivredom a pritom niko nije zaposlen.\n“Zahvalio bih se predsedniku Privremenog organa opštine Zvečan Ivanu Todosijeviću, Kancelariji za KiM, predsedniku Vučiću zato što su mi izašli u susret jer želim da ostanem ovde, na ovim prostorima, i tako isto želim da pomognem mojim sinovima na ostanu i opstanu na našoj zemlji” rekao je Dragan Milojević.\nZamenik direktora Kancelarije za Kosovo i Metohiju Miljan Ranđelović kaže da će se akcija pomoći porodicama kojima je to potrebno nastaviti i da nikada neće ostati sami jer imaju podršku države Srbije.\n“Danas obilazimo najveće junake među nama a to su ljudi koji žive na prosotru Kosovu i Metohiji. Obišli smo četiri porodice a u nastavku dana obićićemo još tri, koje se nalaze u samom Zvečanu kao i u selima na teritoriji opštine Zvečan. Obišli smo porodicu Bulić sa petoro dece i ona će dobiti proširenje stambenog prostora, porodicu Beriša koja je interno raseljena iz Obilića i potrudićemo se da rešimo njihovo stambeno pitanje, obišli smo porodicu sa petoro dece kojoj je potreban građevinski materijal, takođe još jednu porodicu kojoj je isto potreban građevinski materijal, poljoprivredne mašine i traktor jer su nezaposleni i bave se poljoprivredom. Nastavićemo da pomažemo i ovoj i svim ostalim porodicama kojima je to potrebno jer je svima nama jedan zajednički cilj a to je da Srbi na prostoru Kosova i Metohije ostanu i žive normalno kao i u ostalim delovima naše države. Nikada neće ostati sami sa sobom i imaće potpunu podršku i predsednika Republike Srbije i Vlade Republike Srbije kao i Kancelarije za Kosovo i Metohiju” rekao je Ranđelović.\nPredsednik Privremenog organa opštine Zvečan Ivan Todosijević je kazao da je država Srbija u proteklom periodu ostvarila infrastrukturne projekte od velikog značaja te da je ove godine cilj da se dođe do svake socijalno-ugrožene porodice i sagledaju njeni problemi, kako bi njihovi problemi bili uspešno rešeni.\n“Zajedno sa zamenikom direktora Kancelarije za Kosovo i Metohiju smo izašli na teren i krenuli u obilazak socijalno-ugroženih porodica. Naravno da nećemo ovde stati jer akciju nastavljamo i sledeće nedelje. Želim da istaknem da je država Srbija u proteklom periodu uložila ogromna sredstva u opštinu Zvečan a ta sredstva su se trošla za velike infrastrukturne projekte kako što je regionalni vodovod, „Sunčana dolina“ , Rajska banja, dok nam je ove godine cilj da uđemo u svako porodično domaćinstvo i pogledamo kakve su njihove potrebe i na kraju, ne samo da obećamo, nego da to i na kraju završimo” rekao je Todosijević.\nRanđelović i Todosijević su posetili i porodice Momčila Virijevića iz Banjske i Nataše Radojević, samohrane majke iz Srbovca.


Dan online - Svijet: Zadržaće direktnu upravu nad Katalonijom - 2018-05-21\nSvijet ZBOG POTEZA NOVOIZABRANOG KATALONSKOG LIDERA, ŠPANSKI PREMIJER ODLUČIO\nRegionalni parlament u Barseloni Zadržaće direktnu upravu nad Katalonijom Novi katalonski lider, tvrdolinijski pristalica katalonske nezavisnosti i blizak saradnik bivšeg katalonskog lidera Karlesa Pučdemona, imenovao je svoju vladu dekretom, ali centralna španska vlada još uvijek može da je blokira\nŠpanski premijer Marijano Rahoj planira da zadrži direktnu upravu centralne Vlade Španije nad Katalonijom, nakon što je novi katalonski lider Kim Tora imenovao za ministre u svom kabinetu političare koji se nalaze u zatvoru ili samonametnutom egzilu, piše madridski dnevnik „Pais“.\nVlada u Madridu je taj Torin potez okarakterisala kao provokaciju.\nPartije koje se zalažu za nezavisnost Katalonije osvojile su na izborima u decembru slabu većinu, ali od tada nijesu uspijevale da oforme regionalnu vladu u kojoj će se naći legitimni kandidati.\nIako je Rahoj ranije kazao da će čim se izabere potpuna i zakonita vlada, opozvati direktnu upravu u Kataloniji, Torin odabir političara prijeti da zadrži taj region u političkom limbu, prenosi Rojters.\n„Sastav nove (katalonske vlade) je jasna poruka da oni žele da nastave sa problemima, sukobima i provokacijom- poručio je na Tviteru član vladajuće Narodne partije u Kataloniji Havijer Garsija Albiol, nakon Torine objave.\nTora je u novu katalonsku vladu uključio 13 političara, među kojima i Hordi Turulja i Žozepa Rula koji su u pritvoru, kao i Antoni Komina i Ljuisa Puiga i Gordija koji se nalaze u Briselu.\nNovi katalonski lider, tvrdolinijski pristalica katalonske nezavisnosti i blizak saradnik bivšeg katalonskog lidera Karlesa Pučdemona, imenovao je svoju vladu dekretom, ali centralna španska vlada još uvijek može da je blokira.\nU saopštenju koje je španska vlada objavila u subotu, navedeno je da će ona morati da analizira održivost katalonske vlade koju prvo mora da ratifikuje Madrid da bi mogla da stupi na snagu, s obzirom na zakonski status nekih predloženih kandidata.\nTora je, kako navodi agencija, pozvao centralne španske vlasti da ukinu direktnu upravu Kataloniji.\nPortparol španske vlade Indigo Mendez de Vigo rekao je u petak da će odabir političara koji se nalaze u pritvoru sudovi odbaciti kao što su, podsjeća agencija, već blokirali pokušaje da se na pozicije vođstva imenuju pritvoreni ili odsutni.\nTora je izabran u katalonski parlament u ponedjeljak, a položio je zakletvu u četvrtak, čime je okončano skoro sedam mjeseci političkog zastoja u tom sjeveroistočnom španskom regionu, koji je pod direktnom upravom Madrida otkako je centralna vlada svrgnula Pučdemona nakon propale objave nezavisnosti 27. oktobra prošle godine.(RTS)


TEROR: Vučićeva policija „privela“ plakate izdajnika sa NATO Blerom, Klintonom… - Naša Borba\nPredsednik Pokreta Oslobođenje Mlađan Đorđević izjavio je da je policija danas oduzela njihove plakate s likom predsednika Srbije Aleksandra Vučića i natipisom „izdajnik“, čim su aktivisti počeli da ih postavljaju na mostove preko Save između Beograda i Novog Beograda.\nĐorđević je naveo da je njegov pokret preko „svojih jataka u institucijama bio obavešten da su vlasti znale za akciju dan ranije, što govori da su do infomacije došli prisluškivanjem prostorija Oslobođenja, njenih nekih članova, ili praćenjem, a verovatno kombinovanjem svih ovih metoda“.\nIpak, rekao je Đorđević novinarima, „akcija je uspela jer je Vučić priveden, za sad samo na plakatima, na kojima je sa ljudima koji su bombardovali Srbiju – njegovim savetnikom Tonijom Blerom, zatim Bilom Klintonom, za čiju je kampanju dao dva miliona dolara naših para, i Gerhardom Šrederom, jednim od govornika u Beogradu na ranijem obeležavanju godišnjice NATO bombardovanja“.\nNapominjući da se pripadnici Pokreta Oslobođenje ne plaše Vučića, Đorđević je najavio štampanje milion letaka i plakata koje će ta organizacija lepiti širom Srbije da bi „što više građana znalo istinu“ o Vućiću.\nUkazao je da će Vučiću biti suđeno za „izdaju i kriminal“, napominjući da je „Vučuć doveden na vlast kako bi zaokružio nezavisnost Kosva i Metohije koje je agresijom okupirao NATO, ali će ono uvek biti u Srbiji“.\n„Policajci su bili korektni, videlo se da ih je stid šta rade, ali neka taj stid pređe u hrabrost kako bi radili ono za šta ih narod plaća: da hapse kriminalce, a ne da nas kažnjavaju“, rekao je Dumanović.\nPrethodni tekstŠAROVIĆ: Vučiću zašto si otkazao gostovanje na pinku?\nSledeći tekstKAKO BIA RADI: Prolaze im teroristi, a hapse one što pišu „sram te bilo“


Srbija na raskršću između Istoka i Zapada | Face TV\nSrbija na raskršću između Istoka i Zapada\nAneksija Krima od strane Rusije već mjesecima puni stranice i minute medijskih izvještaja širom svijeta dok političari pokušavaju da nađu najbolji model za rješenje cijelog slučaja. Evropska Unija, Sjedinjene Američke Države, Kanada i njihovi partneri na Zapadu su odlučili kazniti Rusiju i natjerati je na drugačije ponašanje u slučaju Ukrajine tako što će Putinovom režimu i ljudima bliskim ruskom predsjedniku uvesti sankcije.\nPosljednja runda ekonomskih sankcija, i kontra sankcija iz Moskve, se desila nedavno. Evropska Unija kao jedan od najvećih igrača u ovom obračunu političkih snaga uputila je jasne preporuke svojim članovima i potencijalnim članovima. Srbija se kao jedna od balkanskih zemalja koje žele da postanu članice Evropske Unije i koja je u pregovorima o članstvu našla na listi zemlja kojima su upućene pomenute preporuke. Onog trenutka kada su preporuke došle u Beograd politika i mediji su počeli postavljati pitanje kako će se ponašati zvanični Beograd?\nSrpski premijer Aleksandar Vučić javnosti i političkim partnerima u EU, ali i u Rusiji, je još jednom pokazao da ima izuzetan smisao za djelovanje u teškim situacijama. Zamijenik šefa Delegacije EU u Beogragu Oscar Benedict uručio je Vučiću nedavno u Obrenovcudokument prema kojem EU od Srbije traži da se uzdrži od upotrebe mjera koja bi podržale nove trgovinske aktivnosti prema Rusiji.\nKorištenje mjera podrške, pa i subvencija za izvoz u Rusiju koje je dosada Vlada Srbije davala, bi se prema preporukama EU smatralo kao “nefer i neprijateljsko ponašanje” koje bi se uz to smatralo drugačijim od ponašanja zvaničnog Brisela, a koje je usmjereno na stabilizaciju stanja u Ukrajini.\nDa bi se trenutni srpski srednji put između Rusije i EU zadržao te da bi obje strane bile zadovoljne onime što radi režim u Beogradu, Vučić se odlučio za model “hoćemo i nećemo”.\n“Ponašat ćemo se u skladu s preporukama, ali nismo i nećemo uvoditi sankcije Rusiji. To je politika Vlade Srbije, koja zbog sopstvenih građana mora da sačuva dobre i prijateljske odnose s Ruskom Federacijom. Ne očekujem nikakve sankcije od EU zbog naše politike”, kažao je premijer Vučić.\nI pored jakih političkih, vjerskih i historijskih veza između Srbije i Rusije ekonomska slika pokazuje da je Srbija više orijentisana prema zemljama članicama EU. Trenutni ekonomski pokazatelji kazuju da srpski izvoz poljoprivrednih i prehrambenih proizvoda prema zemljama EU iznosi 62 posto, dok izvoz prema Rusiji iznosti samo 10 posto. Ovo jasno pokazuje gdje je srpski ekonomski interes i kojim putem treba da se kreću ukoliko žele da ga očuvaju i u budućnosti.\nSrbija bi se ukoliko bi se oglušila o preporuke EU mogla naći pod sankcijama ili kaznama čime bi značajno usporila vlastiti napredak prema punom članstvu i prednostima koje donosi EU. Da se srpski lider dobro upoznao sa situacijom te da dobro poznaje ponašanje svojih sunarodnjaka govori i činjenica da je upozorio izvoznike iz Srbije da ni pod koju cijenu ne prepakuju proizvode iz EU kako bi ih izvezli u Srbiju.\nPotezom koji je napravio Aleksandar Vučić umirene su obje strane, koje su u prvim reakcijama pozitivno reagovale, te još uvijek nema najava da bi se mogle desiti sankcije EU ili Rusije prema Srbiji. Vučić sada može nastaviti planiranje daljnjih pregovora s EU i pokušaju da se do kraja ove kalendarske godine otvore dva možda i najvažnija poglavlja pregovora 32 i 35. Isto tako obe strane mogu očekivati da će u narednim mjesecima i sedmicama imati identičan odnos Beograda prema njima.\n“Dokle god je moguće, štitićemo ovakvu politiku i poziciju Srbije. Na putu smo evropskih integracija i očekujem od Evrope da poštuje datu reč, da Srbija pre kraja godine otvori poglavlja 32 i 35”, kazao je premijer Vučić.\nOstaje da se vidi kako će ovi potezi Aleksandra Vučića biti gledani u budućnosti te kako će i na koji će način Srbija balansirati odnose s oba partnera. Mnogi smatraju da će ukoliko se ovaj model pokaže uspješnim biti model za većinu zemalja regiona kako da se ponašaju u situacijama kada moraju da se odluče između Istoka i Zapada, ali i sa najbližim susjedima.


Fed Kup: Jakšićevoj samo gem protiv Bušar, Kanada vodi 2:0 - Tenis, Top News, Vesti\nFed Kup: Jakšićevoj samo gem protiv Bušar, Kanada vodi 2:0\nAleksandar Milosavljević 09.02.2014., 01:15\nPosle svega 50 minuta igre srpska teniserka Jovana Jakšić poražena je sa 2:0, po setovima 6:1, 6:0, od Eženi Bušar u drugom meču Svetske grupe II Fed kupa nakon čega su Kanađanke povele sa 2:0 u pobedama.\nOd samog početka meča bilo je jasno da je Bušar, polufinalistkinja Australijan Opena, trenutno mnogo bolja igračica o čemu govori i njen trenutni plasman na WTA listi na kojoj je na 19. mestu.\nDominirala je mlada Kanađanka u svim segmentima igre, nije dozvoljavala Jakšićevoj, koja je večeras debitovala u državnom dresu, ni u jednom trenutku da nametne svoj ritam što joj je bilo sasvim dovoljno da rutinski dođe do ubedljive pobede.\nPodsećamo da je u prvom meču Aleksandra Voznijak posle velike borbe uspela da savlada Vesnu Dolonc sa 2:1.\nZa nedelju uveče planirana su preostala dva sing meča i duel parova. Na teren će najpre od 19 časova po našem vremenu izaći Aleksandra Voznijak i Jovana Jakšić, zatim Eženi Bušar i Vesna Dolonc i na kraju bi trebalo da igraju Dabrovski i Fičmen protiv Aleksandre Krunić i Nine Stojanović.\nU slučaju sve verovatnijeg poraza Fed kup reprezentacija Srbije če 19. i 20. aprila igrati za opstanak u Svetskoj grupi ovog takmičenja\nEženi Bušarfed kupFed Kup SrbijaJovana Jakšić\nPrethodna vest Gurović: Nisam od kamena, vređaju mi porodicu\nSledeća vest Marko Marinović posle poraza Radničkog od Zvezde u polufinalu KRK


Ajdinović:Federalni sanitarni inspektori na GP izdali 8.413 rješenja o izolaciji\nFederalni sanitarni inspektori su, zaključno sa 18. martom, na graničnim prijelazima izdali ukupno 8.413 rješenja o stavljanju putnika pod zdravstveni nadzor/ograničeno kretanje / izolaciju na period od 14 dana, saopćeno je iz FUZIP-a.\nNadzorima i mjerama je, kako se dodaje, prema do sada dostupnim podacima, obuhvaćena i ukupno 771 osoba, odnosno državljana BiH s prebivalištem u RS koji su u BiH ušli preko graničnih prijelaza u FBiH, te su podaci, spiskovi sa imenima, prezimenima i adresama osoba dostavljeni Inspektoratu Republike Srpske na daljnje postupanje i provođenje mjera izolacije.\nTakođer, podaci 60 državljana BiH s prebivalištem na području Brčko Distrikta BiH, dostavljeni su Inspektoratu Brčko Distrikta BiH. Ovo se odnosi i na osobe koje su doputovale preko Međunarodnog aerodroma Tuzla.\nInspektorat RS je Federalnoj upravi za inspekcijske poslove uputio spiskove s podacima za ukupno 550 osoba, državljana BiH s prebivalištem na teritoriji FBiH, koji su u BiH ušli preko graničnih prijelaza u RS.\nVezano za kontrolu formiranja i kretanja cijena u FBiH, dežurni tim federalnog tržišnog inspektorata je u protekla četiri dana po prijavama građana izvršio 37 redovnih i 18 kontolnih inspekcijskih nadzora u apotekama i drugim prodajnim objektima i izrečen 41 prekršajni nalog u iznosu od 85.200 KM.\n- Posebno se želimo zahvaliti udruženju Pomozi.ba za donaciju 2.000 maski, te Federalnoj upravi civilne zaštite za donaciju 1.500 maski, kao i Crvenom krstu/križu za donaciju rukavica i dezinficijenasa neophodnih za zaštitu federalnih sanitarnih inspektora raspoređenih na graničnim prijelazima u FBH - kazao je direktor Anis Ajdinović.


Nedjelja, 12. srpnja 2020., 21:11\nVijesti Regija Srbija: Najveći pogon za proizvodnju meda otvara se u Rači\nOtvaranjem pogona u Rači, u koji je do sada uloženo oko 1,5 milijuna eura, srpskim pčelarima bit će omogućeno da med izvoze na treća tržišta bez posrednika\nNajveći pogon za prikupljanje i plasman meda u Srbiji, “Naš med” u Rači, službeno će biti otvoren krajem ožujka, najavljeno je na otvaranju 12. Državnog pčelarskog sajma u Beogradu. Otvaranjem pogona u Rači, u koji je do sada uloženo oko 1,5 milijuna eura, srpskim pčelarima bit će omogućeno da med izvoze na treća tržišta bez posrednika.\nMinistar poljoprivrede Branislav Nedimović najavio je, otvarajući Sajam, da će uskoro biti izmijenjen pravilnik koji će omogućiti pčelarima da u prodavaonice plasiraju i manje količine meda.\n“Izgradnjom tvornice u Rači svi proizvođači će moći dostavljati svoj med i plasirati ga”, rekao je ministar. Nedimović je pozvao kolegu iz Republike Srpske Borisa Pašalića, kao i pčelare iz RS, da rade s kolegama iz Srbije na brendiranju svog meda, tako da Rača postane zajednička baza pčelarima Srbije i RS.\nPrema njegovim riječima, otvaranjem pogona u Rači bit će otvorena vrata srpskom medu za proboj na kinesko tržište.\nMinistar poljoprivrede RS Boris Pašalić rekao je da je u RS prošle godine proizvedeno oko 1.700 tona meda i najavljuje da će se u budućnosti resorno ministarstvo RS dodatno angažirati da se povećaju subvencije za tamošnje pčelare.\nPredsjednik Saveza pčelarskih organizacija Srbije (SPOS) Rodoljub Živadinović podsjetio je na lošu prošlu godinu za proizvođače meda u Srbiji i rekao da je za pogon u Rači Ministarstvo poljoprivrede Srbije osiguralo 420.000 eura, općina Rača 400.000, Savez 650.000 te da nedostaje još oko 470.000 eura kako bi cijeli projekt bio završen.\nPrethodni članakU 2019. razina maloprodajnoga prometa veća u odnosu na 2008.\nSljedeći članakĆorluka otkrio planove za Lastu\nU Novom Sadu se gradi pogon Barry Callebauta\nNa policama u Srbiji ulje iz rezervi


Nesvakidašnji gest: Gradonačelnik Živinica odbio službenog vozača pa preusmjerio 100.000 KM u startup-e za mlade - CAT BiH\nNa ovaj način živiničke kompanije dobile su jedinstvenu priliku da realizuju većinski dio projekata mnogo ranije nego je to bilo očekivano.\nTakođer ističu kako je ova nesvakidašnja gesta Kamenjakovića znatno dala doprinos ekonomiji u vandrednim okolnostima koje su uzrokovane pandemijom COVID-a 19.\nPodsjećanja radi, Živinice su na čelu sa grdonačelnikom Samirom Kamenjakovićem u toku prošle godine ostvarile najveći budžet u historiji ovog Grada koji iznosio rekordnih 27 miliona KM te je tako oboren prethodni rekord od 17 miliona KM iz 2016 godine.\nU protekle tri godine Živinice su ostvarile rast od 10 miliona KM te tako ostvarile i svoj prvi suficit koji je krajem 2019 iznosio 1.2 miliona konvertibilnih maraka.\nIstražujemo: Glasačke kutije iz Živinica pobjegle u Njemačku #SJAŠITE Vokabula Tanzt: U Tuzli u subotu nesvakidašnji događaj za djecu i roditelje Istraživanje – Upitnik o ponašanju vozača u saobraćaju! Krovna tijela za mlade u BiH: Budžetska izdvajanja za mlade su investicija za bolju budućnost BiH


Tekst objavljen: 09.08.2018 13:18\nDonoseći takvu odluku, Izvršni odbor je, pre svega, imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike. Nakon ovogodišnjeg minimuma u aprilu, inflacija se, očekivano, vratila u granice cilja i u junu je iznosila 2,3% međugodišnje. I prema avgustovskoj centralnoj projekciji, očekujemo da će se međugodišnja inflacija i u naredne dve godine kretati u granicama cilja. Do kraja 2019. inflacija će najverovatnije biti ispod centralne vrednosti cilja, s tim da će joj se privremeno približiti u prvim mesecima naredne godine zbog efekta niske baze s početka ove godine. Inflaciona očekivanja finansijskog sektora i privrede i dalje su niska i usidrena oko cilja od 3%, i za godinu unapred, i za dve godine.\nIzvršni odbor je ocenio da efekti prethodnog ublažavanja monetarne politike doprinose privrednom rastu, koji se ubrzava i koji je, prema preliminarnoj proceni Republičkog zavoda za statistiku, u prvoj polovini ove godine iznosio 4,5% međugodišnje. Prema oceni Izvršnog odbora, visok doprinos privrednom rastu potiče od investicija, koje će u narednom periodu omogućiti nastavak diversifikovanog rasta izvozno orijentisanih oblasti privrede. Rast investicija podržan je povoljnim uslovima finansiranja i rastom kreditne aktivnosti, kao i prilivima stranih direktnih investicija, koje više nego u punoj meri pokrivaju deficit tekućeg računa platnog bilansa i doprinose njegovom smanjenju u srednjem roku.\nIzvršni odbor smatra da je opreznost u vođenju monetarne politike i dalje potrebna, pre svega zbog neizvesnosti na međunarodnom robnom i finansijskom tržištu. Kretanje svetske cene nafte i dalje je volatilno, iako se prema fjučersima očekuje stabilizacija do kraja 2018, a zatim i nešto niži nivo do kraja 2019. godine. Zbog rasta cena nafte očekuje se i nešto viša inflacija u međunarodnom okruženju ove godine. Takođe, očekuje se nastavak normalizacije monetarnih politika vodećih centralnih banaka, Sistema federalnih rezervi SAD i Evropske centralne banke, što bi moglo negativno da se odrazi na tokove kapitala prema zemljama u usponu. Pored toga, neizvesnost postoji i po pitanju geopolitičkih i trgovinskih tenzija i mogućih efekata na rast svetske ekonomije i volatilnost na robnim i finansijskim tržištima. Ipak, Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući povoljnijim makroekonomskim pokazateljima i izgledima za naredni period.\nNarodna banka Srbije nbs referentna kamata referentna kamata


SDPS obeležio godišnjicu stranke - juGmedia\nSDPS obeležio godišnjicu stranke\nVRANJE – U gradskom odboru SDPS u Vranju održan je svečani skup povodom obeležavanja šest godina postojanja ove stranke, kome su prisustvovali osim lokalnih funkcionera i članova,predsednik Izvršnog odbora Branko Gogić i potpredsednica stranke Suzana Paunović.\nNakon pozdravnog govora predsednika gradskog odbora u Vranju dr Aleksandra Stajića, prisutnima se obratio Branko Gogić, koji je u svom izlaganju između ostalog izrazio veliko zadovolјstvo funkcionisanjem i dosadašnjim radom svih odbora, sa posebnim osvrtom na aktivnosti koje moraju biti imperativ u narednom periodu, kako bi stranka održala stabilnost, još više ojačala, i stvarala nove ideje socijaldemokrartije upravo na jugu Srbije.\nPodpredsednica Suzana Paunović je obrćajući sečlanovima i novinarima naglasila da se za razliku od ostalih stranaka SDPS zalaže za socijalnu pravdu, neprekidnu borbu za ravnopravnost među polovima kao i što veće učešće nacionalnih manjina u svim sferama društva.\nInače gradski odbor SDPS -a postoji pet godina i deo su vladajuće koalicije u Vranju.\nLESKOVAC - U 22. kolu Prve regionalne lige grupa Istok za košarkaše dve utakmice privlače posebnu pažnju. U Leskovcu Zdravlje dočekuje Bor RTB, a…


Posle zajedničkih izliva ljubavi benda i publike, pre nego što je odsviran prvi ton, logičan izbor za pesmu koja je otvorila svirku bio je „Ljubavna“. Ruke u vazduhu i pevanje sa frontmenom „Parnog Valjka“ Akijem Rahimovskim publika je podrazumevala i kada je bend svirao hitove „Zagreb ima isti pozivni“ i „Gledam je dok spava“, a pesmu „Zastave“ publika je skoro otpevala sama jer je bend odlučio da ne prekida horski nastup svojih fanova. Rečima „Beograde hvala na ljubavi kojom si nas oduševio“ pozdravio je publiku Aki pre nego što je bend odsvirao izuzetne ljubavne pesme „Suzama se vatre ne gase“ i „Dok si pored mene“. Poseban momenat za bend nastupio je sa prvim taktovima pesme „Molitva“ koju je „Parni valjak“ snimio sa Dadom Topićem što je publika pozdravila frenetičnim ovacijama.\nDok je Aki hrabrio publiku da aktivnije učestvuje u koncertu rečima „Vaše ruke su naš ritam“, „Parni valjak“ je započeo fantastičnu rege verziju pesme „Uhvati ritam“. Arena pleše i provocira frontmena benda da specijalno igra za nju uz veliki hit „Ivana“. Opet ovacije fanova zaglušuju bubanj.\nKada gitara najavi prve taktove balade „Jesen u meni“ Aki posvećuje pesmu prerano nastradalom makedonskom pevaču Tošetu Proeskom, što je nateralo suze u oči mnogim devojkama u publici. Emocije preplavljuju Arenu i dok bend svira fenomenalnu stvar“Moja je pesma lagana“ pa „Parni valjak“ odustaje od svirke dok publika horski peva hit „Nedelja“. Aki i ekipa su se tada na trenutak oprostili od beogradske publike koja ih je zaglušujućim ovacijama vratila na bis.\n„Godine prolaze“, za kraj koncerta koji je u tri sata izazvao more emocija i benda i publike koji su se uželeli jedni drugih. „Hvala vam za ljubav“ pozdravio je publiku sinoć frontmen „Parnog valjka“ i najavio novi muzički spektakl za večeras u Beogradskoj areni.


Hocu.ba 𝗣𝗢𝗭𝗜𝗩 𝗡𝗔 𝗧𝗥𝗘𝗡𝗜𝗡𝗚 𝗭𝗔 𝗣𝗜𝗦𝗔𝗡𝗝𝗘 𝗣𝗥𝗢𝗝𝗘𝗞𝗧𝗡𝗜𝗛 𝗣𝗥𝗜𝗝𝗘𝗗𝗟𝗢𝗚𝗔 𝗭𝗔 𝗭𝗔𝗣𝗢𝗦𝗟𝗘𝗡𝗜𝗞𝗘 𝗠𝗔𝗟𝗜𝗛 𝗜 𝗦𝗥𝗘𝗗𝗡𝗝𝗜𝗛 𝗣𝗥𝗘𝗗𝗨𝗭𝗘𝗖́𝗔 – Hocu.ba\n𝗣𝗢𝗭𝗜𝗩 𝗡𝗔 𝗧𝗥𝗘𝗡𝗜𝗡𝗚 𝗭𝗔 𝗣𝗜𝗦𝗔𝗡𝗝𝗘 𝗣𝗥𝗢𝗝𝗘𝗞𝗧𝗡𝗜𝗛 𝗣𝗥𝗜𝗝𝗘𝗗𝗟𝗢𝗚𝗔 𝗭𝗔 𝗭𝗔𝗣𝗢𝗦𝗟𝗘𝗡𝗜𝗞𝗘 𝗠𝗔𝗟𝗜𝗛 𝗜 𝗦𝗥𝗘𝗗𝗡𝗝𝗜𝗛 𝗣𝗥𝗘𝗗𝗨𝗭𝗘𝗖́𝗔\nRok prijave 11.05.2022\n𝙄𝙢𝙖𝙩𝙚 𝙞𝙙𝙚𝙟𝙪, 𝙘̌𝙪𝙡𝙞 𝙨𝙩𝙚 𝙯𝙖 𝙡𝙤𝙠𝙖𝙡𝙣𝙚 𝙛𝙤𝙣𝙙𝙤𝙫𝙚, 𝙡𝙤𝙠𝙖𝙡𝙣𝙖 𝙯𝙖𝙟𝙚𝙙𝙣𝙞𝙘𝙖 𝙟𝙚 𝙤𝙗𝙟𝙖𝙫𝙞𝙡𝙖 𝙟𝙖𝙫𝙣𝙞 𝙥𝙤𝙯𝙞𝙫 𝙯𝙖 𝙛𝙞𝙣𝙖𝙣𝙨𝙞𝙧𝙖𝙣𝙟𝙚 𝙥𝙧𝙤𝙟𝙚𝙠𝙩𝙣𝙞𝙝 𝙥𝙧𝙞𝙟𝙚𝙙𝙡𝙤𝙜𝙖, 𝙣𝙖𝙪𝙘̌𝙞𝙩𝙚 𝙥𝙞𝙨𝙖𝙩𝙞 𝙥𝙧𝙤𝙟𝙚𝙠𝙩𝙚 𝙞 𝙤𝙙𝙜𝙤𝙫𝙤𝙧𝙞𝙩𝙚 𝙣𝙖 𝙨𝙫𝙚 𝙯𝙖𝙝𝙩𝙟𝙚𝙫𝙚!\nPrivredna / Gospodarska komora FBiH – Chamber of Economy of FBiH sa partnerima Regionalnom privrednom komorom Zlatiborskog upravnog okruga i Energis organizuje besplatan trening za pisanje projektnih prijedloga, koji će se održati od 12 do 13. maja 2022. godine u Hotelu Casablanca, Mravinjac (Goražde).\nTrening je namijenjen privrednicima, menadžerima malih i srednjih preduzeća i svima onima koji teže razvoju svog poslovanja. Realizuje se u okviru projekta „ENHANCE“ koji se implementira u okviru IPA Programa prekogranične saradnje Srbija-Bosna i Hercegovina 2014-2020, sa ciljem jačanja ekonomskog rasta i održivih mogućnosti zapošljavanja u industrijskim malim i srednjim preduzećima (MSP) na prekograničnom području Sarajevske makroregije i Zlatiborskog okruga.\nZainteresovani polaznici trebaju ispuniti online obrazac prijave koji se nalazi na linku: https://docs.google.com/…/1FAIpQLSfdrd2Ve3y4np…/viewform najkasnije do 11. maja 2022. godine.\nAutor Hocu.ba praksa mladi prilika rad zanimljivo\n« Invitation to UNSAFE GORAŽDE movie premiere on May 9 2022 at 20:00 in Goražde\nPOZIV ZA UČEŠĆE U RADIONICI IZRADE DRUŠTVENO ANGAŽIRANE IGRE »